title: 2009/433/KE: Deċiżjoni tal-Kunsill tal- 5 ta’ Mejju 2009 dwar l-adeżjoni tal-Komunità Ewropea mar-Regolament Nru 61 tal-Kummissjoni Ekonomika tan-Nazzjonijiet Uniti għall-Ewropa dwar dispożizzjonijiet uniformi għall-approvazzjoni ta’ vetturi kummerċjali fir-rigward tal-isporġenzi esterni tagħhom ’il quddiem mill-pannell posterjuri tal-kabina

text:
               9.6.2009

               MT

               Il-Ġurnal Uffiċjali tal-Unjoni Ewropea

               L 144/24

         DEĊIŻJONI TAL-KUNSILL
   tal-5 ta’ Mejju 2009
   dwar l-adeżjoni tal-Komunità Ewropea mar-Regolament Nru 61 tal-Kummissjoni Ekonomika tan-Nazzjonijiet Uniti għall-Ewropa dwar dispożizzjonijiet uniformi għall-approvazzjoni ta’ vetturi kummerċjali fir-rigward tal-isporġenzi esterni tagħhom ’il quddiem mill-pannell posterjuri tal-kabina
   (2009/433/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidra d-Deċiżjoni tal-Kunsill 97/836/KE tas-27 ta’ Novembru 1997 bil-ħsieb tal-adeżjoni tal-Komunità Ewropea mal-Ftehim tal-Kummissjoni Ekonomika tan-Nazzjonijiet Uniti għall-Ewropa li tikkonċerna l-adozzjoni tal-preskrizzjonijiet tekniċi uniformi għall-vetturi bir-roti, tagħmir u partijiet liema jistgħu jkunu ffittjati ma’ u/jew ikunu użati ma’ vetturi bir-roti u l-kondizzjonijiet reċiproċi tal-approvazzjonijiet mogħtija fuq il-bażi ta’ dawn il-preskrizzjonijiet (“Ftehim Rivedut tal-1958”) (1), u b’mod partikolari l-Artikolu 3(3) u t-tieni inċiż tal-Artikolu 4(2), tagħha,
   Wara li kkunsidra l-proposta mill-Kummissjoni,
   Wara li kkunsidra l-kunsens tal-Parlament Ewropew,
   Billi:

               (1)

               Ir-rekwiżiti standard tar-Regolament Nru 61 tal-Kummissjoni Ekonomika tan-Nazzjonijiet Uniti għall-Ewropa dwar dispożizzjonijiet li jikkonċernaw l-approvazzjoni ta’ vetturi kummerċjali fir-rigward tal-isporġenzi esterni tagħhom ‘il quddiem mill-pannell posterjuri tal-kabina (“ir-Regolament Nru 61”) huma maħsuba sabiex jeliminaw l-ostakoli tekniċi fil-kummerċ f’vetturi bil-mutur bejn il-Partijiet Kontraenti u jiżguraw li dawn il-vetturi jipprovdu livell għoli ta’ sigurtà u protezzjoni.

               (2)

               Ir-Regolament Nru 61 ġie notifikat lill-Partijiet Kontraenti u daħal fis-seħħ fir-rigward tal-Partijiet Kontraenti kollha li ma tawx notifika tan-nuqqas ta’ qbil tagħhom sad-data jew dati speċifikati fih bħala Regolament mehmuż mal-Ftehim Rivedut tal-1958.

               (3)

               Ir-Regolament Nru 61 għandu jiġi inkorporat fis-sistema ta’ approvazzjoni għal vetturi bil-mutur u għandu għalhekk irid jiżdied mal-leġiżlazzjoni fis-seħħ fil-Komunità,

         IDDEĊIEDA KIF ĠEJ:
   Artikolu 1
   1.   Il-Komunità Ewropea għandha taderixxi mar-Regolament Nru 61 tal-Kummissjoni Ekonomika tan-Nazzjonijiet Uniti għall-Ewropa dwar dispożizzjonijiet uniformi għall-approvazzjoni ta’ vetturi kummerċjali fir-rigward tal-isporġenzi esterni tagħhom ’il quddiem mill-pannell posterjuri tal-kabina.
   2.   It-test tar-Regolament huwa mehmuż ma’ din id-Deċiżjoni (2).
   Artikolu 2
   Konformement mad-dispożizzjonijiet tal-Artikoli 35 u 36 tad-Direttiva 2007/46/KE tal-Parlament Ewropew u tal-Kunsill tal-5 ta’ Settembru 2007 li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi (3), l-ekwivalenti tar-rekwiżiti tar-Regolament Nru 61 tal-Kummissjoni Ekonomika tan-Nazzjonijiet Uniti għall-Ewropa u dawk tad-Direttiva tal-Kunsill 92/114/KEE tas-17 ta’ Diċembru 1992 dwar oġġetti ħerġin ‘il barra ’l quddiem mill-pannell ta’ wara tal-kabina ta’ vetturi bil-mutur tal-kategorija N (4), għandhom jiġu rikonoxxuti.

      Magħmul fi Brussell, 5 ta’ Mejju 2009.

            Għall-Kunsill

            Il-President

         M. KALOUSEK

      (1)  ĠU L 346, 17.12.1997, p. 78.

      (2)  Dan ir-Regolament għandu jiġi ppubblikat f’Ġurnal Uffiċjali ġejjieni.

      (3)  ĠU L 263, 9.10.2007, p. 1.

      (4)  ĠU L 409, 31.12.1992, p. 17.


title: 2009/448/KE: Deċiżjoni tal-Kunsill tat- 28 ta’ Mejju 2009 li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awditur estern tad-De Nederlandsche Bank

text:
               12.6.2009

               MT

               Il-Ġurnal Uffiċjali tal-Unjoni Ewropea

               L 149/64

         DEĊIŻJONI TAL-KUNSILL
   tat-28 ta’ Mejju 2009
   li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awditur estern tad-De Nederlandsche Bank
   (2009/448/KE)
   IL-KUNSILL TAL-UNJONI EWROPEA,
   Wara li kkunsidra l-Protokoll dwar l-Istatut tas-Sistema Ewropea tal-Banek Ċentrali u tal-Bank Ċentrali Ewropew anness mat-Trattat li jistabbilixxi l-Komunità Ewropea, u b'mod partikolari l-Artikolu 27.1 tiegħu,
   Wara li kkunsidra r-Rakkomandazzjoni BĊE/2009/8 tal-Bank Ċentrali Ewropew tat-3 ta' April 2009 lill-Kunsill tal-Unjoni Ewropea dwar l-awdituri esterni tad-De Nederlandsche Bank (1),
   Billi:

               (1)

               Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Eurosistema għandhom jiġu vverifikati minn awdituri esterni indipendenti rakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea.

               (2)

               Fit-12 ta’ Lulju 2005, Josephus Andreas Nijhuis, Kontabbli Reġistrat u president tal-bord ta’ PricewaterhouseCoopers Accountants N.V., li jaġixxi fil-kapaċità personali tiegħu, inħatar bħala l-awditur estern tad-De Nederlandsche Bank mis-sena finanzjarja 2005 għal perijodu indefinit, suġġett għal konferma kull sena.

               (3)

               Is-Sur Nijhuis irriżenja mill-PricewaterhouseCoopers Accountants N.V. b'effett mill-1 ta' Ottubru 2008; jeħtieġ għalhekk li jinħatar awditur ġdid.

               (4)

               Id-De Nederlandsche Bank għażel lil PricewaterhouseCoopers Accountants N.V. bħala l-awditur estern tiegħu għas-snin finanzjarji mill-2008 sal-2011.

               (5)

               Il-Kunsill Governattiv tal-BĊE irrakkomanda li PricewaterhouseCoopers Accountants N.V. għandha tinħatar bħala l-awditur estern tad-De Nederlandsche Bank għas-snin finanzjarji mill-2008 sal-2011.

               (6)

               Huwa adatt li r-rakkomandazzjoni tal-Kunsill Governattiv tal-BĊE tiġi segwita u li d-Deċiżjoni 1999/70/KE (2) tiġi emendata kif meħtieġ,

         IDDEĊIEDA KIF ĠEJ:
   Artikolu 1
   L-Artikolu 1(8) tad-Deċiżjoni 1999/70/KE huwa sostitwit b’dan li ġej:

      “8.   PricewaterhouseCoopers Accountants N.V. hija b'dan approvata bħala l-awditur estern tad-De Nederlandsche Bank għas-snin finanzjarji mill-2008 sal-2011.”

   Artikolu 2
   Din id-Deċiżjoni għandha tiġi nnotifikata lill-BĊE.
   Artikolu 3
   Din id-Deċiżjoni għandha tiġi ppubblikata fil-Ġurnal Uffiċjali tal-Unjoni Ewropea.

      Magħmula fi Brussell, 28 ta’ Mejju 2009.

            Għall-Kunsill

            Il-President

         V. TOŠOVSKÝ

      (1)  ĠU C 93, 22.4.2009, p. 1.

      (2)  ĠU L 22, 29.1.1999, p. 69.


title: Id-Deċiżjoni tal-Kunsill tas-26 ta' April 2004 li temenda d-Deċiżjoni 2002/668/Euratom li tadatta l-ammont finanzjarju ta' referenza biex iqis it-tkabbir ta' l-Unjoni Ewropea

text:
Avviż Legali Importanti

|

32004D0444

Official Journal L 127 , 29/04/2004 P. 0112 - 0113

		Id-Deċiżjoni tal-Kunsilltas-26 ta' April 2004li temenda d-Deċiżjoni 2002/668/Euratom li tadatta l-ammont finanzjarju ta' referenza biex iqis it-tkabbir ta' l-Unjoni Ewropea(2004/444/Euratom)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea dwar l-Enerġija Atomika, u b'mod partikolari l-Artikolu 7 tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Billi:(1) Biex iqis it-tkabbir ta' l-Unjoni Ewropea, l-ammont finanzjarju ta' referenza miġjub fid-Deċiżjoni tal-Kunsill 2002/668/Euratom tat-3 ta' Ġunju 2002 dwar is-sitt programm qafas tal-Komunità Ewropea dwar l-Enerġija Atomika (Euratom) għar-riċerka nukleari u attivitajiet ta' taħriġ, li jikkontribwixxi wkoll għall-ħolqien taż-Żona Ewropea ta' Riċerka (2002 sa 2006) [2] għandu jkun adattat.(2) L-ammont finanzjarju ta' referenza tal-programm qafas għandu jinżdied u l-approprjazzjonijiet addizzjonali għandhom ikunu ddistribwiti b'mod lineari bejn l-attivitajiet tal-programm qafas; il-prinċipju ta' linearita għandu japplika wkoll għall-implimentazzjoni ta' l-attivitajiet kollha tal-programm qafas skond l-Artikolu 4 tad-Deċiżjoni 2002/668/Euratom,IDDEĊIEDA KIF ĠEJ:Artikolu unikuId-Deċiżjoni Nru 2002/668/Euratom hija b'dan emendata kif ġej:1. L-Artikolu 2(1) għandu jkun issostitwit b'li ġej:"1. L-ammont finanzjarju ta' referenza għall-implimentazzjoni tas-sitt programm qafas għall-perjodu 2002 sa 2006 għandu jkun ta' EUR 1352 miljun. Il-proporzjon assenjat lil kull waħda mill-attivitajiet huwa stabbilit fl-Anness II."2. L-Anness II għandu jkun issostitwit bit-test miġjub fl-Anness ma' din id-Deċiżjoni.Magħmula fil-Lussemburgu, fis-26 ta' April 2004.Għall-KunsillIl-PresidentJ. Walsh[1] Opinjoni mogħtija fid-9 ta' Marzu 2004 (għadha mhix ippubblikata fil-Ġurnal Uffiċjali).[2] ĠU L 232, 29.08.2002, p. 34.--------------------------------------------------ANNESS"L-ANNESS IIAMMONT MASSIMU ĠENERALI, ISHMA RISPETTIVI U TQASSIM INDIKATTIV(EUR miljun) |1.Żoni ta' prijorita tematika ta' riċerka | | 978 |1.1.Fużjoni termonukleari kkontrollata | 824 | |1.2.Immaneġġar ta' skart radjuattiv | 99 | |1.3.Protezzjoni mir-radjazzjoni | 55 | |2.Attivitajiet oħra fil-qasam ta' teknoloġiji u sigurta nukleari | 55 |3.Attivitajiet nukleari taċ-Ċentru ta' Riċerka Konġunt (ĊRK) | 319 |Total | 1352 |"--------------------------------------------------


title: Id-Deċiżjoni tal-Kunsill tal-12 ta' Mejju, 1997 fir-rigward tal-konklużjoni tal-Ftehim bejn il-Komunità Ewropea u l-Istati Uniti ta' l-Amerika dwar il-prekursuri u s-sustanzai kimiċi użati frekwentement fil-manifattura illeċita tad-drogi narkotiċi jew sustanzi psikotropiċi

text:
Avviż Legali Importanti

|

31997D0389

Official Journal L 164 , 21/06/1997 P. 0022 - 0023

		Id-Deċiżjoni tal-Kunsilltal-12 ta' Mejju, 1997fir-rigward tal-konklużjoni tal-Ftehim bejn il-Komunità Ewropea u l-Istati Uniti ta' l-Amerika dwar il-prekursuri u s-sustanzai kimiċi użati frekwentement fil-manifattura illeċita tad-drogi narkotiċi jew sustanzi psikotropiċi(97/389/KE)Il-Kunsill ta' l-Unjoni Ewropea,Wara li kkunsidra t-Trattat illi jistabbilixxi l-Komunitajiet Ewropej, u partikolarment l-Artikolu 113, flimkien ma' l-ewwel sentenza ta' l-Artikolu 228(2), u l-Artikolu 228(4) tiegħu,Wara li kkunsidra l-proposta tal-Kummissjoni,Billi, fil-25 ta' Settembru 1995, il-Kunsill awtorizza l-Kummissjoni illi tinnegozja, f'isem il-Komunità, il-ftehim fuq il-kontroll tal-prekursuri tad-drogi u s-sustanzi kimiċi ma' l-Istati Membri ta' l-OAS;Billi l-Aġenda transatlantika identifikat bħala prijorità punt fir-relazzjonijiet ta' l-bejn il-KE u l-US, il-konklużjoni ta' ftehim dwar il-prekursuri tad-drogi illi jinkludu l-mekkaniżmu dwar konsultazzjoni speċifika dwar ta' qabel ma' ssir it-tagħbija fuq il-vapur;Billi l-Kummissjoni, fuq il-bażi ta' din l-awtorizzazzjoni u d-disposizzjonijiet ta' l-Aġenda Transatlantika, kompliet in-negozjati ma' l-Istati Uniti ta' l-Amerika fil-11 ta' April, 1997;Billi huwa xieraq illi l-Kunsill jawtorizza lill-Kummissjoni, b' konsultazzjoni ma' kumitat speċjali maħtur mill-Kunsill, illi japprova l-emendi f'isem il-Komunità; Billi l-Ftehim jipprovdi illi dawn għandhom jiġu adottati mill-Grupp Konġunt għas-Segwiment; Billi, madankollu, din l-awtorizzazzjoni ser tkun limitata għall-emenda ta' l-anness ma' dan il-Ftehim jekk kemm-il darba tikkonċerna sustanti illi kienu diġa koperi mil-leġislazzjoni tal-Komunità dwar il-prekursuri tad-droga u s-sustanzi tal-kimika;Billi l-Ftehim għandu jiġi approvatIDDEĊIEDA DAN LI ĠEJ:Artikolu 1Il-Ftehim bejn il-Komunità Ewropea u l-Istati Uniti ta' l-Amerika dwar il-prekursuri u s-sustanzi kimiċi illi huma frekwentement użati fil-manifattura ta' drogi narkotiċi jew sustanzi psikotropiċi qiegħed jiġi hawnhekk approvat f'isem il-Komunità.It-test ta' dan il-Ftehim huwa anness ma' din id-Deċiżjoni.Artikolu 21. Il-Komunità għandha tkun rappreżentata fil-Grupp Konġunt għas-Segwiment previst fl-Artikolu 11 tal-Ftehim mill-Kummissjoni, assistit mir-rappreżentanti ta' l-Istati Membri.2. Il-Kummissjoni hija awtorizzata illi tapprova, f'isem il-Komunità, l-emendi ta' l-anness lill-Ftehim adottat mill-Grupp Konġunt ta' Segwiment taħt il-proċedura stabbilta fl-Artikolu 12 ta' l-imsemmi Ftehim.Il-Kummissjoni għandha tkun assistita f'dan il-kompitu minn kumitat speċjali nominat mill-Kunsill.3. L-awtorizzazzjoni msemmija fil-paragrafu 2 għandha tkun limitata għal dawk is-sostanzi li huma koperti diġa' bil-leġislazzjoni rilevanti tal-Komunità fuq il-prekursuri tad-drogi u sostanzi kimiċi.Artikolu 3Il-President tal-Kunsill huwa hawnhekk awtorizzat illi jinnomina il-persuni illi għandhom is-setgħa illi jiffirmaw il-Ftehim sabiex jorbtu lill-Komunità [1].Din id-Deċizjoni għandha tiġi pubblikata fil-Ġurnal Uffiċjali tal-Komunitajiet Ewropej.Magħmul fi Brussel, fil-21 ta' Mejju 1997.F'isem il-KunsillIl-PresidentM. Patijn[1] Ara paġna 35 ta' dan il-Ġurnal Uffiċjali.--------------------------------------------------


Avviż Legali Importanti

|

32003D0269

Id-Deċiżjoni tal-kunsill tat-8 ta’ april 2003 li tirrigwarda l-Ftehim milħuq għan-nom tal-Komunità bejn il-Gvern ta’ l-Istati Uniti ta’ l-Amerika u l-Komunità Ewropeà dwar il-kordinazzjoni ta’ programmi ta’ tikkettjar, bl-użu effiċjenti ta’ l-enerġija, għat-tagħmir ta’ l-uffiċċju

Official Journal L 099 , 17/04/2003 P. 0047 - 0048 CS.ES Chapter 11 Volume 46 P. 187  - 188 ET.ES Chapter 11 Volume 46 P. 187  - 188 HU.ES Chapter 11 Volume 46 P. 187  - 188 LT.ES Chapter 11 Volume 46 P. 187  - 188 LV.ES Chapter 11 Volume 46 P. 187  - 188 MT.ES Chapter 11 Volume 46 P. 187  - 188 PL.ES Chapter 11 Volume 46 P. 187  - 188 SK.ES Chapter 11 Volume 46 P. 187  - 188 SL.ES Chapter 11 Volume 46 P. 187  - 188

		Id-Deċiżjoni tal-Kunsilltat-8 ta’ april 2003li tirrigwarda l-Ftehim milħuq għan-nom tal-Komunità bejn il-Gvern ta’ l-Istati Uniti ta’ l-Amerika u l-Komunità Ewropeà dwar il-kordinazzjoni ta’ programmi ta’ tikkettjar, bl-użu effiċjenti ta’ l-enerġija, għat-tagħmir ta’ l-uffiċċju(2003/269/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 133, flimkien ma’ l-Artikolu 300(3) tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew,Billi:(1) Għandhom jiġu stabbiliti fil-Komunità l-proċeduri approprjati sabiex jiġi żgurat it-tħaddim kif jixraq tal-Ftehim iffirmat f’Washington fid-19 ta’ Diċembru 2000 [2] bejn il-Gvern ta’ l-Istati Uniti ta’ l-Amerika u l-Komunità Ewropea dwar il-kordinazzjoni ta’ programmi ta’ tikkettjar, bl-użu effiċjenti ta’ l-enerġija, għat-tagħmir ta’ l-uffiċċju. Huwa meħtieġ li l-Kummissjoni tiġi awtorizzata sabiex, bl-għajnuna tal-kumitat speċjali nnominat mill-Kunsill, tagħmel ċerti emendi tekniċi fil-Ftehim u li tieħu ċerti deċiżjonijiet rigward l-implimentazzjoni tiegħu. Fil-każijiet l-oħra kollha d-deċiżjoni trid tittieħed skond il-proċeduri normali.(2) Ir-reviżjoni ta’ l-implimentazzjoni ġiet attribwita lill-Kummissjoni teknika stabbilita bil-Ftehim.(3) Kull parti nnominat entità ta’ ġestjoni. Il-Komunità nnominat lill-Kummissjoni bħala l-entità ta’ ġestjoni tagħha. Il-Partijiet jistgħu jemendaw il-Ftehim u l-Annessi u jżidu l-Annessi ġodda bi ftehim reċiproku.(4) Il-Qorti Ewropea tal-Ġustizzja [3] ħassret id-Deċiżjoni tal-Kunsill 2001/469/KE ta’ l-14 ta’ Mejju 2001 dwar il-Ftehim milħuq għan-nom tal-Komunità Ewropea bejn il-Gvern ta’ l-Istati Uniti ta’ l-Amerika u l-Komunità Ewropea rigward il-kordinazzjoni ta’ programmi ta’ tikkettjar, bl-użu effiċjenti ta’ l-enerġija, għat-tagħmir ta’ l-uffiċċju [4], li għalhekk trid tinbidel.(5) Il-Ftehim għandu jiġi approvat,ADOTTAT DAN IR-REGOLAMENT:Artikolu 1Il-Ftehim bejn il-Gvern ta’ l-Istati Uniti ta’ l-Amerika u l-Komunità Ewropea dwar il-kordinazzjoni ta’ programmi ta’ tikkettjar, ta’ programmi ta’ tikkettjar, bl-użu effiċjenti ta’ l-enerġija, għat-tagħmir ta’ l-uffiċċju inkluż l-Annessi tiegħu, huwa hawnhekk approvat għan-nom tal-Komunità.It-test tal-Ftehim, u l-Annessi tiegħu, huma annessi ma’ din id-Deċiżjoni [5].Artikolu 2Għan-nom tal-Komunità, il-President tal-Kunsill għandu joħroġ in-notifika bil-miktub skond kif provdut fl-Artikolu XII(1) tal-Ftehim.Artikolu 31. Il-Kummissjoni għandha tirrappreżenta lill-Komunità fil-kummissjoni teknika pprovduta bl-Artikolu VI tal-Ftehim, u tkun megħjuna mill-kumitat speċjali nnominat mill-Kunsill. Wara konsultazzjoni ma’ dan il-kumitat speċjali, il-Kummissjoni għandha tgħaddi għall-komunikazzjonijiet, koperazzjoni, reviżjoni ta’ l-implimentazzjoni u n-notifiki li hemm imsemmija fl-Artikoli V(5), VI(1) u (2), u VIII(4), tal-Ftehim.2. Bl-għan li tlesti l-posizzjoni tal-Komunità fir-rigward ta’ l-emendi għall-ispeċifikazzjonijiet u l-lista’ ta’ tagħmir ta’ l-uffiċċju fl-Anness C tal-Ftehim, il-Kummissjoni għandha tikkunsidra kull opinjoni mogħtija mill-European Community Energy Star Board imsemmi fl-Artikoli 8 u 11 tar-Regolament (KE) Nru 2422/2001/KE tal-Parlament Ewropew u tal-Kunsill tas-6 ta’ Novembru 2001 dwar program tal-Komunità ta’ tikkettjar, bl-użu effiċjenti ta’ l-enerġija, għat-tagħmir ta’ l-uffiċċju [6].3. Il-posizzjoni tal-Komunità rigward id-deċiżjonijiet li jridu jittieħdu mill-entitajiet ta’ ġestjoni għandhom jiġu ddeterminati, fejn jirrigwarda l-emendi ta’ speċifikazzjonijiet tekniċi ta’ tagħmir ta’ l-uffiċċju mniżżla fl-Anness C tal-Ftehim, mill-Kummissjoni, wara konsultazzjoni mal-kumitat speċjali, msemmi fil-paragrafu 1.4. Fil-każijiet l-oħra kollha, il-posizzjoni tal-Komunità rigward deċiżjonijiet li jridu jittieħdu mill-entitajiet ta’ ġestjoni jew mill-Partijiet għandhom jiġu ddeterminati mill-Kunsill, waqt li jaġixxi fuq proposta magħmula mill-Kummissjoni skond l-Artikolu 300 tat-Trattat.Magħmula fil-Lussemburgu, fit-8 ta’ April 2003.F’isem il-KunsillIl-PresidentG. Drys[1] ĠU C 274 E, tat-28.09.99, pġ. 16.[2] ĠU L 172, tas-26.06.01, pġ. 3.[3] Sentenza tat-12 ta’ Diċembru 2002 fil-Kawża C-281/01, Il-Kummissjoni tal-Komunitajiet Ewropej v. Il-Kunsill ta’ l-Unjoni Ewropea (ĠU C 31, tat-8.2.2003, pġ. 3).[4] ĠU L 172, tas-26.06.01, pġ. 1.[5] ĠU L 172, tas-26.06.01, pġ. 3.[6] ĠU L 332, tal-15.12.01, pġ. 1.--------------------------------------------------


title: Deċiżjoni tal-Kumitat Politiku u ta’ Sigurtà EULEX/2/2008 tat- 22 ta'April 2008 dwar l-istabbiliment tal-Kumitat ta’ Kontributuri għall-Missjoni ta’ l-Unjoni Ewropea għall-Istat tad-Dritt fil-Kosovo (EULEX KOSOVO)

text:
               6.5.2008

               MT

               Il-Ġurnal Uffiċjali ta’ l-Unjoni Ewropea

               L 118/33

         DEĊIŻJONI TAL-KUMITAT POLITIKU U TA’ SIGURTÀ EULEX/2/2008
   tat-22 ta'April 2008
   dwar l-istabbiliment tal-Kumitat ta’ Kontributuri għall-Missjoni ta’ l-Unjoni Ewropea għall-Istat tad-Dritt fil-Kosovo (EULEX KOSOVO)
   (2008/356/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari t-tielet subparagrafu ta’ l-Artikolu 25 tiegħu,
   Wara li kkunsidra l-Azzjoni Konġunta tal-Kunsill 2008/124/PESK ta’ l-4 ta’ Frar 2008 dwar il-Missjoni ta’ l-Unjoni Ewropea għall-Istat tad-Dritt fil-Kosovo (1) (EULEX KOSOVO), u b'mod partikolari l-Artikolu 13(3) tagħha,
   Billi:

               (1)

               Taħt l-Artikolu 13(3) ta’ l-Azzjoni Konġunta 2008/124/PESK, il-Kunsill awtorizza lill-Kumitat Politiku u ta’ Sigurtà (KPS) biex jieħu d-deċiżjonijiet rilevanti dwar l-istabbiliment ta’ Kumitat ta’ Kontributuri għal EULEX KOSOVO.

               (2)

               Il-Konklużjonijiet tal-Kunsill Ewropew ta’ Goteburgu, tal-15 u s-16 ta’ Ġunju 2001 stabbilixxew il-prinċipji u l-modalitajiet għall-kontribuzzjonijiet minn Stati terzi għal Missjonijiet tal-Pulizija. Fl-10 ta’ Diċembru 2002, il-Kunsill approva l-“Konsultazzjonijiet u Modalitajiet għall-Kontribut ta’ Stati li m'humiex membri fl-UE għall-operazzjonijiet ċivili ta’ l-UE ta’ maniġġar ta’ kriżijiet” li żviluppaw l-arranġamenti għall-parteċipazzjoni ta’ Stati terzi f'operazzjonijiet ta’ mmaniġġar ta’ kriżijiet ċivili, inkluż it-twaqqif ta’ Kumitat ta’ Kontributuri.

               (3)

               Il-Kumitat ta’ Kontributuri għal EULEX KOSOVO se jkollu rwol ewlieni fil-ġestjoni ta’ kuljum tal-Missjoni. Se jkun il-forum prinċipali għad-diskussjoni ta’ kull problema marbuta mal-ġestjoni ta’ kuljum tal-Missjoni. Il-KPS, li jeżerċita l-kontroll politiku u d-direzzjoni strateġika tal-Missjoni, għandu jieħu kont tal-veduti tal-Kumitat ta’ Kontributuri,

         IDDEĊIEDA KIF ĠEJ:
   Artikolu 1
   Stabbiliment
   Huwa b’dan stabbilit Kumitat ta’ Kontributuri għall-EULEX KOSOVO (“KtK”).
   Artikolu 2
   Funzjonijiet
   1.   Il-KtK jista’ jesprimi fehmiet, li jittieħed kont tagħhom mill-KPS, li jeżerċita l-kontroll politiku u d-direzzjoni strateġika ta’ l-EULEX KOSOVO.
   2.   It-termini ta’ riferenza tal-KtK huma stabbiliti fil-“Konsultazzjonijiet u Modalitajiet għall-Kontribut ta’ Stati li m'humiex membri fl-UE għall-operazzjonijiet ċivili ta’ l-UE ta’ maniġġar ta’ kriżijiet”.
   Artikolu 3
   Kompożizzjoni
   1.   L-Istati Membri kollha ta’ l-UE huma intitolati li jkunu preżenti waqt id-diskussjonijiet tal-KtK iżda l-Istati kontribwenti biss ser jieħdu sehem fil-ġestjoni ta’ kuljum ta’ l-EULEX KOSOVO. Ir-rappreżentanti ta’ l-Istati terzi parteċipanti fl-EULEX KOSOVO jistgħu jattendu għal-laqgħat tal-KtK. jista’ wkoll jattendi rappreżentant tal-Kummissjoni Ewropea għal-laqgħat tal-KtK.
   2.   Il-KtK ser jirċievi informazzjoni fuq bażi regolari mill-Kap tal-Missjoni.
   Artikolu 4
   Presidenza
   Għall-EULEX KOSOVO, konformement mal-“Konsultazzjonijiet u Modalitajiet għall-Kontribut ta’ Stati li m'humiex membri fl-UE għall-operazzjonijiet ċivili ta’ l-UE ta’ maniġġar ta’ kriżijiet”, il-KtK għandu jkun presedut minn rappreżentant tas-Segretarju Ġenerali/Rappreżentant Għoli, f'konsultazzjoni mill-qrib mal-Presidenza.
   Artikolu 5
   Laqgħat
   1.   Il-KtK għandu jitlaqqa’ mill-President fuq bażi regolari. Meta ċ-ċirkostanzi jitolbu hekk, laqgħat ta’ emerġenza jistgħu jitlaqqgħu fuq l-inizjattiva tal-President, jew fuq it-talba ta’ rappreżentant ta’ Stat parteċipanti.
   2.   Il-President għandu jiċċirkola minn qabel aġenda provviżorja u dokumenti relatati mal-laqgħa. Il-President għandu jkun responsabbli biex iwassal l-eżitu tad-diskussjonijiet tal-Kumitat lill-Kumitat Politiku u ta’ Sigurtà.
   Artikolu 6
   Kunfidenzjalità
   1.   Ir-Regolamenti ta’ Sigurtà tal-Kunsill għandhom japplikaw għal-laqgħat u l-proċedimenti tal-KtK. B’mod partikolari, ir-rappreżentanti fil-KtK għandhom ikunu fil-pussess ta’ awtorizzazzjoni ta’ sigurtà adegwata.
   2.   Id-deliberazzjonijiet tal-KtK għandhom ikunu koperti mill-obbligu tas-segretezza professjonali.
   Artikolu 7
   Bidu ta’ effett
   Din id-Deċiżjoni għandha tibda jkollha effett fil-jum ta’ l-adozzjoni tagħha.

      Magħmula fi Brussell, 22 ta’ April 2008.

            Għall-Kumitat Politiku u ta’ Sigurtà

            Il-President

         M. IPAVIC

      (1)  ĠU L 42, 16.2.2008, p. 92.


title: 2009/340/KE: Deċiżjoni tal-Kunsill tas- 16 ta' Marzu 2009 li taħtar membru Żvediż u membru supplenti Żvediż fil-Kumitat tar-Reġjuni

text:
               24.4.2009

               MT

               Il-Ġurnal Uffiċjali tal-Unjoni Ewropea

               L 104/33

         DEĊIŻJONI TAL-KUNSILL
   tas-16 ta' Marzu 2009
   li taħtar membru Żvediż u membru supplenti Żvediż fil-Kumitat tar-Reġjuni
   (2009/340/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 263 tiegħu,
   Wara li kkunsidra l-proposta mill-Gvern Svediż,
   Billi:

               (1)

               Fl-24 ta' Jannar 2006, il-Kunsill adotta d-Deċiżjoni 2006/116/KE li taħtar il-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2006 sal-25 ta' Jannar 2010 (1).

               (2)

               Konsegwentement għar-riżenja tas-Sinjura Ann BESKOW sar vakanti siġġu ta' membru fil-Kumitat tar-Reġjuni. Konsegwentement għall-ħatra tas-Sinjura Yoomi RENSTRÖM bħala membru fil-Kumitat tar-Reġjuni isir vakanti siġġu ta' membru supplenti,

         IDDEĊIEDA KIF ĠEJ:
   Artikolu 1
   Huma b'dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2010:

               a)

               bħala membru:

                           —

                           Is-Sinjura Yoomi RENSTRÖM, Ovanåker kommun (tibdil fil-mandat),

                     u

               b)

               bħala membru supplenti:

                           —

                           Is-Sinjura Ewa LINDSTRAND, Ledamot i kommunfullmäktige, Timrå kommun.

         Artikolu 2
   Din id-Deċiżjoni għandha jkollha effett fil-jum tal-adozzjoni tagħha.

      Magħmul fi Brussell, 16 ta’ Marzu 2009.

            Għall-Kunsill

            Il-President

         A. VONDRA

      (1)  ĠU L 56, 25.2.2006, p. 75.


title: 2009/702/KE: Deċiżjoni tal-Kunsill tas- 7 ta’ Settembru 2009 li taħtar membru Awstrijak fil-Kumitat tar-Reġjuni

text:
               12.9.2009

               MT

               Il-Ġurnal Uffiċjali tal-Unjoni Ewropea

               L 241/8

         DEĊIŻJONI TAL-KUNSILL
   tas-7 ta’ Settembru 2009
   li taħtar membru Awstrijak fil-Kumitat tar-Reġjuni
   (2009/702/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta tal-Gvern Awstrijak,
   Billi:

               (1)

               Fl-24 ta’ Jannar 2006, il-Kunsill adotta d-Deċiżjoni 2006/116/KE li taħtar il-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010 (1).

               (2)

               Post ta’ membru fil-Kumitat tar-Reġjuni sar vakanti wara r-riżenja tas-Sur Erwin MOHR,

         IDDEĊIEDA KIF ĠEJ:
   Artikolu 1
   Il-persuna li ġejja hija b’dan maħtura mill-ġdid membru fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2010:
   Is-Sur Erwin MOHR, Gemeinderat in Markt Wolfurt (tibdil fil-mandat).
   Artikolu 2
   Din id-Deċiżjoni għandha tieħu effett fid-data tal-adozzjoni tagħha.

      Magħmul fi Brussell, is-7 ta’ Settembru 2009.

            Għall-Kunsill

            Il-President

         E. ERLANDSSON

      (1)  ĠU L 56, 25.2.2006, p. 75.


title: 2014/163/UE: Deċiżjoni tal-Kunsill tat- 18 ta’ Novembru 2013 dwar il-konklużjoni ta’ Protokoll għall-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Renju Ħaxemita tal-Ġordan, min-naħa l-oħra, fir-rigward ta’ Ftehim Qafas bejn l-Unjoni Ewropea u r-Renju Ħaxemita tal-Ġordan dwar il-prinċipji ġenerali għall-parteċipazzjoni tar-Renju Ħaxemita tal-Ġordan fil-programmi tal-Unjoni

text:
               25.3.2014

               MT

               Il-Ġurnal Uffiċjali tal-Unjoni Ewropea

               L 89/6

         DEĊIŻJONI TAL-KUNSILL
   tat-18 ta’ Novembru 2013
   dwar il-konklużjoni ta’ Protokoll għall-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Renju Ħaxemita tal-Ġordan, min-naħa l-oħra, fir-rigward ta’ Ftehim Qafas bejn l-Unjoni Ewropea u r-Renju Ħaxemita tal-Ġordan dwar il-prinċipji ġenerali għall-parteċipazzjoni tar-Renju Ħaxemita tal-Ġordan fil-programmi tal-Unjoni
   (2014/163/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 217, flimkien mal-Artikolu 218(6)(a) u l-ewwel subparagrafu tal-Artikolu 218(8) tiegħu,
   Wara li kkunsidra l-proposta tal-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               Il-Protokoll għall-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Renju Ħaxemita tal-Ġordan, min-naħa l-oħra, fir-rigward ta’ Ftehim Qafas bejn l-Unjoni Ewropea u r-Renju Ħaxemita tal-Ġordan dwar il-prinċipji ġenerali għall-parteċipazzjoni tar-Renju Ħaxemita tal-Ġordan fil-programmi tal-Unjoni (minn issa ‘l quddiem imsejjaħ “il-Protokoll”) ġie ffirmat f’isem l-Unjoni fid-19 ta’ Diċembru 2012.

               (2)

               Dan il-Protokoll għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Protokoll għall-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Renju Ħaxemita tal-Ġordan, min-naħa l-oħra, fir-rigward ta’ Ftehim Qafas bejn l-Unjoni Ewropea u r-Renju Ħaxemita tal-Ġordan dwar il-prinċipji ġenerali għall-parteċipazzjoni tar-Renju Ħaxemita tal-Ġordan fil-programmi tal-Unjoni (“il-Protokoll”) huwa hawnhekk approvat f’isem l-Unjoni (1).
   Artikolu 2
   Il-President tal-Kunsill għandu, f’isem l-Unjoni, jagħti n-notifika prevista fl-Artikolu 10 tal-Protokoll (2).
   Artikolu 3
   Din id-Deċiżjoni tidħol fis-seħħ fil-jum tal-adozzjoni tagħha.

      Magħmul fi Brussell, it-18 ta’ Novembru 2013.

            Għall-Kunsill

            Il-President

         C. ASHTON

      (1)  Il-Protokoll ġie ppubblikat fil-ĠU L 117, 27.4.2013, p. 2, flimkien mad-deċiżjoni dwar il-firma.

      (2)  Id-data li minnha l-Protokoll swer japplika proviżorjament ser tiġi ppubblikata f’Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Deċiżjoni (UE, Euratom) 2015/578 tar-Rappreżentanti tal-Gvernijiet tal-Istati Membri tal- 1 ta' April 2015 li taħtar Imħallfin u Avukati Ġenerali fil-Qorti tal-Ġustizzja

text:
               11.4.2015

               MT

               Il-Ġurnal Uffiċjali tal-Unjoni Ewropea

               L 96/11

         DEĊIŻJONI (UE, Euratom) 2015/578 TAR-RAPPREŻENTANTI TAL-GVERNIJIET TAL-ISTATI MEMBRI
   tal-1 ta' April 2015
   li taħtar Imħallfin u Avukati Ġenerali fil-Qorti tal-Ġustizzja
   IR-RAPPREŻENTANTI TAL-GVERNIJIET TAL-ISTATI MEMBRI TAL-UNJONI EWROPEA,
   Wara li kkunsidraw it-Trattat dwar l-Unjoni Ewropea, u b'mod partikolari l-Artikolu 19 tiegħu,
   Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikoli 253 u 255 tiegħu,
   Wara li kkunsidraw it-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a(1) tiegħu,
   Billi:

               (1)

               Il-mandati ta' erbatax-il Imħallef u erba' Avukati Ġenerali tal-Qorti tal-Ġustizzja waslu biex jiskadu fis-6 ta' Ottubru 2015. Barra minn hekk, id-Deċiżjoni tal-Kunsill 2013/336/UE (1) żiedet l-għadd ta' Avukati Ġenerali fil-Qorti tal-Ġustizzja għal ħdax, b'effett mis-7 ta' Ottubru 2015,. Il-ħatriet għandhom għalhekk isiru għall-perijodu mis-7 ta' Ottubru 2015 sas-6 ta' Ottubru 2021.

               (2)

               Ġie propost li l-mandati tas-Sur Lars BAY LARSEN, is-Sur François BILTGEN, is-Sur Endre JUHÁSZ, is-Sinjura Küllike JÜRIMÄE, is-Sur Siniša RODIN, is-Sur Allan ROSAS, is-Sur Marek SAFJAN u s-Sur Daniel ŠVÁBY bħala Mħallfin fil-Qorti tal-Ġustizzja għandhom jiġu mġedda. Ġie propost li l-mandati tas-Sinjura Juliane KOKOTT u s-Sinjura Eleanor SHARPSTON bħala Avukati Ġenerali fil-Qorti tal-Ġustizzja għandhom jiġu mġedda. Barra minn hekk, is-Sur Henrik SAUGMANDSGAARD ØE ġie nnominat għall-post ta' Avukat Ġenerali fil-Qorti tal-Ġustizzja.

               (3)

               Il-kumitat stabbilit bl-Artikolu 255 tat-Trattat dwar il-Funzjonament tal-Unjoni Ewropea ta opinjoni dwar l-idoneità tas-Sur Lars BAY LARSEN, is-Sur François BILTGEN, is-Sur Endre JUHÁSZ, is-Sinjura Küllike JÜRIMÄE, is-Sur Siniša RODIN, is-Sur Allan ROSAS, is-Sur Marek SAFJAN u s-Sur Daniel ŠVÁBY għall-qadi tal-funzjonijiet ta' Mħallfin fil-Qorti tal-Ġustizzja, u dwar l-idoneità tas-Sinjura Juliane KOKOTT, is-Sinjura Eleanor SHARPSTON u s-Sur Henrik SAUGMANDSGAARD ØE għall-qadi tal-funzjonijiet ta' Avukati Ġenerali fil-Qorti tal-Ġustizzja,

         ADOTTAW DIN ID-DEĊIŻJONI:
   Artikolu 1
   Il-persuni li ġejjin huma b'dan maħtura Mħallfin fil-Qorti tal-Ġustizzja għall-perijodu mis-7 ta' Ottubru 2015 sas-6 ta' Ottubru 2021:

               —

               is-Sur Lars BAY LARSEN,

               —

               is-Sur François BILTGEN,

               —

               is-Sur Endre JUHÁSZ,

               —

               is-Sinjura Küllike JÜRIMÄE,

               —

               is-Sur Siniša RODIN,

               —

               is-Sur Allan ROSAS,

               —

               is-Sur Marek SAFJAN,

               —

               is-Sur Daniel ŠVÁBY.

         Artikolu 2
   Il-persuni li ġejjin huma b'dan maħtura Avukati Ġenerali fil-Qorti tal-Ġustizzja għall-perijodu mis-7 ta' Ottubru 2015 sas-6 ta' Ottubru 2021:

               —

               is-Sinjura Juliane KOKOTT,

               —

               is-Sur Henrik SAUGMANDSGAARD ØE,

               —

               is-Sinjura Eleanor SHARPSTON.

         Artikolu 3
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, l-1 ta' April 2015.

            Il-President

         I. JUHANSONE

      (1)  Deċiżjoni tal-Kunsill 2013/336/UE tal-25 ta' Ġunju 2013 li żżid l-għadd ta' Avukati Ġenerali fil-Qorti tal-Ġustizzja tal-Unjoni Ewropea (ĠU L 179, 29.6.2013, p. 92).


title: Id-Deċiżjoni Nru 456/2005/KE tal-Parlament Ewropew u tal-Kunsill tad-9 ta' Marzu 2005 li tistabbilixxi programm pluriennali tal-Komunità biex il-kontenut diġitali fl-Ewropa jsir iżjed aċċessibbli u jkun jista' jiġi wżat u sfruttat aktarTest b'rilevanza għaż-ŻEE..

text:
               24.3.2005

               MT

               Il-Ġurnal Uffiċjali ta’ l-Unjoni Ewropea

               1

         ID-DEĊIŻJONI NRU 456/2005/KE TAL-PARLAMENT EWROPEW U TAL-KUNSILL
   tad-9 ta' Marzu 2005
   li tistabbilixxi programm pluriennali tal-Komunità biex il-kontenut diġitali fl-Ewropa jsir iżjed aċċessibbli u jkun jista' jiġi wżat u sfruttat aktar
   (Test b'rilevanza għaż-ŻEE)
   IL-PARLAMENT EWROPEW U L-KUNSILL TA' L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 157(3) tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Wara li kkonsultaw il-Kumitat tar-Reġjuni,
   Waqt li jaġixxu skond il-proċedura stabbilita fl-Artikolu 251 tat-Trattat (2),
   Billi:

               (1)

               L-evoluzzjoni tas-soċjetà ta' l-informazzjoni u l-itfaċċar tal-broadband jinfluwenzaw il-ħajja ta' kull ċittadin fl-Unjoni Ewropea billi, inter alia, jistimulaw l-aċċess għat-tagħrif u modi ġodda ta' kif jinkiseb it-tagħrif u b'hekk iżidu t-talba għal kontenut, applikazzjonijiet u servizzi ġodda.

               (2)

               Il-penetrazzjoni ta' l-internet fil-Komunità għadha qed tikber b'mod konsiderevoli. L-opportunitajiet li joffri l-internet għandhom jiġu sfruttati sabiex jippermettu lil kull individwu u organizzazzjoni fil-Komunità jgawdu l-benefiċċji soċjali u ekonomiċi mill-qsim ta' l-informazzjoni u t-tagħrif. Fl-Ewropa t-triq hija mħejjija sabiex il-potenzjal tal-kontenut diġitali jiġi sfruttat.

               (3)

               Il-konklużjonijiet tal-Kunsill Ewropew li sar f'Liżbona fit-23 u l-24 ta' Marzu 2000 saħqu li l-bidla lejn ekonomija diġitali bbażata fuq it-tagħrif, imħeġġa minn beni u servizzi ġodda, ser tkun mutur b'saħħtu għall-iżvilupp, il-kompetittività u l-impjiegi. F'dik l-okkażjoni ġie rikonoxxut b'mod speċifiku r-rwol ta' l-industriji tal-kontenut fil-ħolqien ta' valur miżjud billi jisfruttaw u jirretikolaw id-diversità kulturali Ewropea.

               (4)

               Il-Pjan ta' Azzjoni eEurope 2005, li jiżviluppa l-istrateġija ta' Liżbona, jagħmel sejħa għal azzjonijiet li jistimulaw l-emerġenza ta' servizzi, applikazzjonijiet u kontenut siguri fuq networks ta' broadband u b'hekk jipprovdu ambjent favorevoli għal investiment privat, għall-ħolqien ta' impjiegi ġodda, biex tiżdied il-produttività, biex jiġu mmodernizzati s-servizzi pubbliċi u biex tingħata l-opportunità lil kulħadd biex jipparteċipa fis-soċjetà ta' l-informazzjoni globali.

               (5)

               It-talba għal kontenut diġitali ta' kwalità fl-Ewropa, bi drittijiet bilanċjati ta' aċċess u ta' utenti, minn komunità wiesgħa, kemm jekk huma ċittadini fis-soċjetà, studenti, riċerkaturi, SMEs u utenti kummerċjali oħra, jew persuni bi bżonnijiet speċjali li jixtiequ jkabbru t-tagħrif tagħhom, jew utenti mill-ġdid li jixtiequ jisfruttaw ir-riżorsi tal-kontenut diġitali biex joħolqu servizzi, hija dejjem iżjed evidenti.

               (6)

               Il-partijiet li għandhom interess fil-kontenut diġitali huma fornituri tal-kontenut (inklużi organizzazzjonijiet u istituzzjonijiet pubbliċi u privati li joħolqu, jiġbru jew huma sidien ta' kontenut diġitali) u utenti tal-kontenut (inklużi organizzazzjonijiet u intrapriżi li huma utenti finali li jerġgħu jużaw u/jew iżidu fil-valur tal-kontenut diġitali). Għandha tingħata attenzjoni partikolari lill-parteċipazzjoni ta' SMEs.

               (7)

               Il-Programm eContent (2001-2004) adottat bid-Deċiżjoni tal-Kunsill 2001/48/KE tat-22 ta' Diċembru 2000 (3) għen l-iżvilupp u l-użu tal-kontenut diġitali Ewropew fuq l-internet u d-diversità lingwistika ta' websajts Ewropej fis-soċjetà ta' l-informazzjoni. Il-Komunikazzjoni tal-Kummissjoni ta' l-10 ta' Ottubru 2003 dwar il-valutazzjoni mid-term tal-programm eContent jerġa' jafferma l-importanza li tittieħed azzjoni f'dan il-qasam.

               (8)

               L-avvanzi teknoloġiċi joffru l-potenzjal biex jiżdied il-valur tal-kontenut fil-forma ta' tagħrif inkorporat u biex tittejjeb l-interoperabilità fuq il-livell ta' servizz, li hu fundamentali għall-aċċess u l-użu u d-distribuzzjoni tal-kontenut diġitali. Dan huwa rilevanti b'mod partikolari għal dawk l-oqsma ta' interess pubbliku li għandhom jiġu ttrattati minn dan il-programm.

               (9)

               It-trawwim ta' mudelli kummerċjali sodi isaħħaħ il-kontinwità tal-proġetti mibdija taħt dan il-programm, u b'hekk ittejjeb il-kondizzjonijiet għal rendiment ekonomiku ikbar minn servizzi bbażati fuq l-aċċess għall-kontenut diġitali, u l-użu mill-ġdid tiegħu.

               (10)

               Ġie definit qafas leġiżlattiv biex jittratta l-isfidi tal-kontenut diġitali fis-soċjetà ta' l-informazzjoni (4)
                   (5)
                   (6)

               (11)

               Prattiċi differenti fost l-Istati Membri għadhom joħolqu ostakoli tekniċi li jifxklu l-aċċess, l-użu, l-użu mill-ġdid u l-isfruttament wiesgħa ta' l-informazzjoni tas-settur pubbliku fil-Komunità.

               (12)

               Fejn il-kontenut diġitali jinvolvi data personali, id-Direttivi 95/46/KE (7) u 2002/58/KE (8) għandhom jiġu rispettati u t-teknoloġiji wżati għandhom jirrispettaw u, fejn possibbli, isaħħu l-privatezza.

               (13)

               Azzjonijiet Komunitarji meħuda dwar il-kontenut ta' l-informazzjoni għandhom jippromwovu l-ispeċifiċità multilingwistika u multikulturali tal-Komunità.

               (14)

               Il-miżuri neċessarji għall-implimentazzjoni ta' din id-Deċiżjoni għandhom ikunu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li tistabbilixxi l-proċeduri għall-eżerċizzju tas-setgħat ta' implimentazzjoni mogħtija lill-Kummissjoni (9).

               (15)

               Il-Kummissjoni għandha tiżgura l-komplementarjetà u s-sinerġija ma' inizjattivi u programmi Komunitarji relatati, b'mod partikolari dawk relatati ma' l-edukazzjoni u l-kultura u mal-Kwadru Ewropew ta' l-Interoperabiltà.

               (16)

               Din id-Deċiżjoni tistabbilixxi, għat-tul sħiħ tal-programm, qafas finanzjarju li jikkostitwixxi r-referenza prinċipali, skond it-tifsira tal-punt 33 tal-Ftehim Interistituzzjonali tas-6 ta' Mejju 1999 bejn il-Parlament Ewropew, il-Kunsill u l-Kummissjoni dwar id-dixxiplina u t-titjib tal-proċedura (10) tal-baġit, l-awtorità tal-baġit matul il-proċedura annwali tal-baġit.

               (17)

               Peress li l-għanijiet ta' l-azzjoni proposta, jiġifieri l-mira li l-kontenut diġitali fl-Ewropa jsir aktar aċċessibbli, u li jkun jista' jintuża u jiġi sfruttat aktar, ma jistgħux jintlaħqu b'mod suffiċjenti mill-Istati Membri minħabba l-karattru transnazzjonali tal-kwistjonijiet involuti u jistgħu, għaldaqstant, minħabba l-kamp ta' applikazzjoni u l-effetti Ewropej ta' l-azzjonijiet, jintlaħqu aħjar fuq livell tal-Komunità, il-Komunità tista' tadotta miżuri, skond il-prinċipju ta' sussidjarjetà kif stabbilit fl-Artikolu 5 tat-Trattat. Skond il-prinċipju ta' proporzjonalità, kif stabbilit f'dak l-Artikolu, din id-Deċiżjoni ma teċċedix dak li hu meħtieġ biex jintlaħqu dawk l-għanijiet,

         IDDEĊIDEW KIF ĠEJ:

      Artikolu 1

      L-Għan tal-Programm

   1.   Din id-Deċiżjoni tistabbilixxi programm Komunitarju għall-perijodu 2005-2008 sabiex il-kontenut diġitali fl-Ewropa jsir iżjed aċċessibbli u jkun jista' jiġi wżat u sfruttat aktar, u b'hekk jiġu ffaċilitati l-ħolqien u d-diffużjoni ta' l-informazzjoni - f'oqsma ta' interess pubbliku - fuq livell Komunitarju.
   Il-programm għandu jkun magħruf bħala l-programm “eContentplus” (minn issa `l quddiem “il-Programm”)
   2.   Sabiex jintlaħaq il-għan ġenerali tal-Programm, il-linji ta' azzjoni li ġejjin għandhom jiġu ttrattati:

               (a)

               il-faċilitatazzjoni fuq livell Komunitarju ta' l-aċċess għall-kontenut diġitali, l-użu u l-isfruttament tiegħu

               (b)

               il-faċilitazzjoni tat-titjib tal-kwalità u tisħiħ ta' l-aħjar prattika relatata mal-kontenut diġitali bejn il-fornituri u l-utenti tal-kontenut, u fis-setturi kollha

               (ċ)

               ir-rafforzar tal-koperazzjoni bejn il-partijiet li għandhom interess fil-kontenut diġitali u l-għarfien.

         L-attivitajiet li għandhom jitwettqu taħt dawk il-linji ta' azzjoni jiffukaw fuq oqsma ta' informazzjoni tas-settur pubbliku, data spazjali u kontenut edukattiv, kulturali u xjentifiku kif stabbilit fl-Anness I. Il-programm għandu jiġi implimentat skond l-Anness II.

      Artikolu 2

      Il-Parteċipazzjoni

   1.   Il-Parteċipazzjoni fil-Programm għandha tkun miftuħa għal entijiet legali stabbiliti fl-Istati Membri. Għandha wkoll tkun miftuħa għall-parteċipazzjoni ta' entijiet legali stabbiliti fil-pajjiżi kandidati skond ftehim bilaterali eżistenti jew li għad iridu jiġu konklużi ma' dawk il-pajjiżi.
   2.   Il-parteċipazzjoni fil-Programm tista' tkun miftuħa għal entijiet legali stabbiliti fl-Istati ta' l-EFTA li huma partijiet kontraenti għall-Ftehim taż-ŻEE, skond id-dispożizzjonijiet ta' dak il-Ftehim.
   3.   Il-parteċipazzjoni fil-Programm tista' tkun miftuħa, mingħajr sostenn finanzjarju mill-Komunità, għal entijiet legali stabbiliti f'pajjiżi terzi u għal organizzazzjonijiet internazzjonali, fejn din il- parteċipazzjoni tikkontribwixxi b'mod effettiv għall-implimentazzjoni tal-Programm. Id-deċiżjoni biex tiġi permessa din il-parteċipazzjoni għandha tiġi adottata skond il-proċedura msemmija fl-Artikolu 4(2).

      Artikolu 3

      Il-Kompetenzi tal-Kummissjoni

   1.   Il-Kummissjoni għandha tkun responsabbli għall-implimentazzjoni tal-Programm.
   2.   Il-Kummissjoni għandha tfassal programm ta' ħidma fuq il-bażi ta' din id-Deċiżjoni.
   3.   Fl-implimentazzjoni tal-Programm, il-Kummissjoni għandha, f'kooperazzjoni mill-qrib ma' l-Istati Membri, tiżgura konsistenza u komplementarità ġenerali ma' politika, programmi u azzjonijiet oħra rilevanti tal-Komunità li għandhom effett fuq l-iżvilupp u l-użu tal-kontenut diġitali Ewropew u l-promozzjoni tad-diversità lingwistika fis-soċjetà ta' l-informazzjoni, b'mod partikolari l-programmi ta' riċerka u żvilupp teknoloġiku tal-Komunità, IDA, eTEN, eInclusion, eLearning, MODINIS u internet Aktar Sigur.
   4.   Il-Kummissjoni għandha taġixxi skond il-proċedura msemmija fl-Artikolu 4(2) għall-iskopijiet ta' dan li ġej:

               (a)

               adozzjoni u modifiki tal-programm ta' ħidma;

               (b)

               iffissar tal-kriterji u l-kontenut tas-sejħiet għal proposti, f'konformità ma' l-għanjiet stabbiliti fl-Artikolu 1;

               (ċ)

               stima tal-proġetti proposti taħt sejħiet għal proposti għal finanzjament Komunitarju ta' ammont stmat ta' kontribuzzjoni Komunitarja daqs, jew aktar minn, EUR 1 miljun;

               (d)

               kwalunkwe nuqqas ta' osservanza tar-regoli stabbiliti fl-Anness II.

         5.   Il-Kummissjoni għandha tinforma lill-kumitat imsemmi fl-Artikolu 4 dwar il-progress fl-implimentazzjoni tal-Programm.

      Artikolu 4

      Kumitat

   1.   Il-Kummissjoni għandha tkun mgħejuna minn kumitat.
   2.   Fejn hemm riferiment għal dan il-paragrafu, l-Artikoli 4 u 7 tad-Deċiżjoni 1999/468/KE għandhom japplikaw, filwaqt li jittieħed kont tad-dispożizzjonijiet ta' l-Artikolu 8 tagħha
   Il-perijodu stabbilit fl-Artikolu 4(3) tad-Deċiżjoni 1999/468/KE għandu jkun stabbilit għal tliet xhur.
   3.   Il-Kumitat għandu jadotta r-regoli ta' proċedura tiegħu.

      Artikolu 5

      Monitoraġġ u Valutazzjoni

   1.   Sabiex tiżgura li l-għajnuna Komunitarja tiġi wżata b'mod effiċjenti, il-Kummissjoni għandha tiżgura li azzjonijiet taħt din id-Deċiżjoni jkunu suġġett għal stima minn qabel, segwitu u valutazzjoni sussegwenti.
   2.   Il-Kummissjoni għandha twettaq monitoraġġta' l-implimentazzjoni ta' proġetti taħt il-Programm. Il-Kummissjoni għandha tivvaluta l-mod li bih ġew imwettqa l-proġetti u l-impatt ta' l-implimentazzjoni tagħhom sabiex tistma jekk intlaħqux l-għanjiet oriġinali
   3.   Il-Kummissjoni għandha tirraporta dwar l-implimentazzjoni tal-linji ta' azzjoni msemmija fl-Artikolu 1(2) lill-Parlament Ewropew, il-Kunsill, il-Kumitat Ekonomiku u Soċjali Ewropew u l-Kumitat tar-Reġjuni sa mhux aktar tard minn nofs l-2006. F'dan il-kuntest, il-Kummissjoni għandha tirraporta dwar il-konsistenza ta' l-ammont għall-2007-2008 mal-perspettiva finanzjarja. Jekk applikabbli, il-Kummissjoni għandha tieħu l-passi meħtieġa fil-proċeduri tal-baġit għall-2007-2008 biex tiżgura l-konsistenza ta' l-appropjazzjonijiet annwali mal-perspettiva finanzjarja. Il-Kummissjoni għandha tissottometti rapport finali ta' valutazzjoni fl-aħħar tal-Programm.
   4.   Il-Kummissjoni għandha tgħaddi r-riżultati tal-valutazzjonijiet kwantitativi u kwalitativi tagħha lill-Parlament Ewropew u lill-Kunsill flimkien ma' proposti xierqa biex din id-Deċiżjoni tiġi emendata. Ir-riżultati għandhom ikunu mgħoddija qabel il-presentazzjoni ta' l-abbozz tal-baġit ġenerali ta' l-Unjoni Ewropea għas-snin 2007 u 2009 rispettivament.

      Artikolu 6

      Qafas Finanzjarju

   1.   Il-qafas finanzjarju għall-implimentazzjoni ta' l-azzjonijiet Komunitarji taħt din id-Deċiżjoni għall-perijodu mill-1 ta' Jannar 2005 sal-31 ta' Diċembru 2008 huwa hawnhekk stabbilit għal EUR 149 miljun, li EUR 55,6 miljun minnhom huwa għall-perijodu sal-31 ta' Diċembru 2006.
   2.   Għall-perijodu wara il-31 ta' Diċembru 2006, l-ammont għandu jitqies konfermat jekk ikun konsistenti għal din il-fażi mal-perspettiva finanzjarja fis-seħħ għall-perijodu li jibda fl-2007.
   3.   L-approprjazzjonijiet annwali għall-perijodu mill-2005 sa l-2008 għandhom jiġu awtorizzati mill-awtorità tal-baġit fil-limiti tal-perspettiva finanzjarja. Tqassim indikattiv ta' l-infiq jinsab fl-Anness III.

      Magħmula fi Strasburgu, nhar id-9 ta' Marzu 2005

            Għall-Parlament Ewropew

            Il-President

         J. P. BORRELL FONTELLES

            Għall-Kunsill

            Il-President

         N. SCHMIT

      (1)  ĠU C 117, tat-30.4.2004, p. 49.

      (2)  Opinjoni tal-Parlament Ewropew tat-22 ta' April 2004 (għadha mhix ippublikata fil-Ġurnal Uffiċjali), Pożizzjoni Komuni tal-Kunsill ta' l-24 ta' Settembru 2004 (ĠU C 25 E, ta' l-1.2.2005, p. 19), Pożizzjoni tal-Parlament Ewropew tas-27 ta' Jannar 2005 (għadha mhix pubblikata fil-Ġurnal Uffiċjali), Deċiżjoni tal-Kunsill tat-28 ta' Frar 2005.

      (3)  ĠU L 14, tat-18.1.2001, p. 32.

      (4)  Direttiva 2003/98/KE tal-Parlament Ewropew u tal-Kunsill tas-17 ta' Novembru 2003 dwar l-użu mill-ġdid ta' informazzjoni tas-settur pubbliku (ĠU L 345, tal-31.12.2003, p. 90).

      (5)  Direttiva 2001/29/KE tal-Parlament Ewropew u tal-Kunsill tat-22 ta' Mejju 2001 dwar l-armonizzazzjoni ta' ċerti aspetti tad-drittijiet ta' l-awtur u drittijiet relatati fis-soċjetà ta' l-informazzjoni (ĠU L 167, tat-22.6.2001, p. 10).

      (6)  Direttiva 96/9/KE tal-Parlament Ewropew u tal-Kunsill tal-11 ta' Marzu 1996 dwar il-protezzjoni legali ta' databases (ĠU L 77, tas-27.3.1996, p. 20).

      (7)  Direttiva 95/46/KE tal-Parlament Ewropew u tal-Kunsill ta' l-24 ta' Ottubru 1995 dwar il-protezzjoni ta' individwi fir-rigward ta' l-ipproċessar ta' data personali u dwar il-moviment liberu ta' dik id-data (ĠU L 281, tat-23.11.1995, p. 31). Direttiva kif emendata mir-Regolament (KE) Nru 1882/2003 (ĠU L 284, tal-31.10.2003, p. 1).

      (8)  Direttiva 2002/58/KE tal-Parlament Ewropew u tal-Kunsill tat-12 ta' Lulju 2002 dwar l-ipproċessar tad-data personali u l-protezzjoni tal-privatezza fis-settur tal-komunikazzjoni elettronika (Direttiva dwar il-privatezza u l-komunikazzjoni elettronika) (ĠU L 201, tal-31.7.2002, p. 37).

      (9)  ĠU L 184, tas-17.7.1999, p. 23.

      (10)  ĠU C 172, tat-18.6.1999, p. 1. Ftehim kif emendat mid-Deċiżjoni 2003/429/KE tal-Parlament Ewropew u tal-Kunsill (ĠU L 147, ta' l-14.6.2003, p. 25).

      ANNESS I

         Azzjonijiet

      1.   INTRODUZZJONI

         eContentplus għandu l-għan globali li jagħmel il-kontenut diġitali fl-Ewropa iżjed aċċessibbli u li jkun jista' jiġi wżat u sfruttat aktar, u b'hekk jiffaċilita l-ħolqien u d-diffużjoni ta' l-informazzjoni - f'oqsma ta' interess pubbliku — fuq il-livell tal-Komunità.
      Dan joħloq kondizzjonijiet aħjar għall-aċċess u l-amministrazzjoni ta' kontenut u servizzi diġitali f'ambjenti multilingwistiċi u multikulturali. Dan iwessgħa l-għażla ta' l-utenti u jsostni modi ġodda ta' interazzjoni ma' kontenut diġitali msaħħaħ b'tagħrif, karatteristika li qed issir essenzjali biex il-kontenut isir iżjed dinamiku u mfassal għal kuntesti speċifiċi (tagħlim, kultura, persuni bi bżonnijiet speċjali, eċċ.).
      Il-Programm iħejji t-triq għal qafas strutturat għal kontenut diġitali ta' kwalità fl-Ewropa - Iż-Żona Ewropea ta' Kontenut Diġitali - billi jiffaċilita t-trasferiment ta' esperjenzi, l-aħjar prattika u inkroċjament bejn setturi ta' kontenut u fornituri u utenti tal-kontenut.

                  (a)

                  il-faċilitatazzjoni fuq livell Komunitarju ta' l-aċċess għall-kontenut diġitali, l-użu u l-isfruttament tiegħu;

                  (b)

                  il-faċilitazzjoni tat-titjib tal-kwalità u t-tisħiħ ta' l-aħjar prattika relatata mal-kontenut diġitali bejn il-fornituri u l-utenti tal-kontenut, u bejn is-setturi;

                  (ċ)

                  ir-rafforzar tal-kooperazzjoni bejn il-partijiet li għandhom interess fil-kontenut diġitali u l-għarfien.

            II   LINJI TA’ AZZJONI

                     A.

                  Il-faċilitazzjoni ta' l-aċċess fuq livell Komunitarju għall-kontenut diġitali, l-użu u l-isfruttament tiegħu
                  L-attivitajiet li għandhom jitwettqu taħt din il-linja ta' azzjoni jkopru l-istabbiliment ta' rettikolati u allejanzi bejn il-partijiet li għandhom interess, u b'hekk iħeġġu l-ħolqien ta' servizzi ġodda.
                  L-informazzjoni tas-settur pubbliku, id-data spazjali u l-kontenut edukattiv u kulturali huma l-oqsma mmirati.Ikun hemm iffukar fuq:
                              (a)

                              is-sostenn ta' rikonoxximent usa' ta' l-importanza ta' l-informazzjoni tas-settur pubbliku (PSI), il-valur kummerċjali tagħha u l-implikazzjonijiet għas-soċjetà assoċjati ta' l-użu tagħha. L-attivitajiet għandhom itejbu l-użu u l-isfruttament transkonfini effettiv tal-PSI bejn organizzazzjonijiet tas-settur pubbliku u kumpanniji privati, inklużi s-SMEs, għal prodotti u servizzi ta' informazzjoni ta' valur miżjud;

                              (b)

                              l-inkoraġġiment għal użu usa' ta' data spazjali mill-korpi tas-settur pubbliku, kumpanniji privati, inklużi s-SMEs, u ċittadini permezz ta' mekkaniżmi ta' koperazzjoni f'livell Ewropew. L-attivitajiet għandhom jittrattaw kwistjonijiet kemm tekniċi kif ukoll organizzattivi, filwaqt li jevitaw duplikazzjonijiet u gruppi ta' data spazjali mhux żviluppati biżżejjed. Għandhom jippromwovu l-interoperabiltà transkonfini, filwaqt li jsostnu l-koordinazzjoni bejn aġenziji kartografiċi u t-trawwim ta' servizzi ġodda fuq livell Ewropew għal utenti mobbli. Għandhom isostnu wkoll l-użu ta' standards miftuħa;

                              (ċ)

                              it-trawwim tal-proliferazzjoni ta' ġabriet ta' tagħrif Ewropej miftuħa ta' oġġetti diġitali, għal komunitajiet ta' edukazzjoni u ta' riċerka, kif ukoll għall-individwu. L-attivitajiet isostnu l-ħolqien ta' servizzi ta' sensarija trans-Ewropej għal kontenut diġitali ta' tagħlim, b'mudelli kummerċjali relatati. L-attivitajiet għandhom ukoll iħeġġu l-użu ta' standards miftuħa, u l-ħolqien ta' gruppi kbar ta' utenti li janaliżżaw u jettestjaw skemi ta' qabel l-istandardizzazzjoni u ta' speċifikazzjoni bil-għan li jgħaddu l-aspetti multilingwistiċi u multikulturali Ewropej fil-proċess ta' definizzjoni ta' standards globali għall-kontenut diġitali ta' tagħlim;

                              (d)

                              il-promozzjoni ta' l-emerġenza ta' infrastrutturi ta' informazzjoni trans-Ewropej għall-aċċess u l-użu ta' riżorsi diġitali kulturali u xjentifiċi Ewropej ta' kwalita għolja permezz tal-kollegament ta' libreriji virtwali, memorji komunitarji, eċċ. L-attivitajiet għandhom ikopru approċċi koordinati għad-diġitizzazzjoni u l-bini ta' kollezzjonijiet, il-konservazzjoni ta' oġġetti diġitali u inventarji ta' riżorsi diġitali kulturali u xjentifiċi. Għandhom itejbu l-aċċess għall-assi diġitali kulturali u xjentifiċi permezz ta' skemi ta' liċenzji effettivi u l-awtorizzazzjoni kollettiva minn qabel tad-drittijiet.

                     B.

                  Il-faċilitazzjoni tat-titjib tal-kwalità u tisħiħ ta' l-aħjar prattika relatata mal-kontenut diġitali bejn il-fornituri u l-utenti tal-kontenut, u bejn is-setturi.
                  L-attivitajiet li għandhom jitwettqu taħt din il-linja ta' azzjoni huma maħsuba sabiex jiffaċilitaw l-identifikazzjoni u d-diffużjoni fil-wisa' ta' l-aħjar prattika fil-metodi, proċessi u operazzjonijiet biex jinkisbu kwalità ogħla, effiċjenza u effikaċja akbar fil-ħolqien, l-użu u d-distribuzzjoni ta' kontenut diġitali.
                  Dawn l-attivitajiet ikopru esperimenti li juru li l-kontenut diġitali jista' jiġi mfittex, użat, użat mill-ġdid, kompost u interoperat fil-kuntest tal-qafas legali eżistenti filwaqt li mill-istadju bikri tal-proċess jilħqu l-ħtiġiet ta' gruppi mmirati u swieq differenti f'ambjent dejjem iżjed multilingwistiku u multikulturali, u jestendu lil hinn minn sempliċi teknoloġiji ta' lokalizzazzjoni.
                  Dawn l-attivitajiet jisfruttaw il-benefiċċji tat-tisħiħ tal-kontenut diġitali b'data li tinftiehem mill-makni (metadata mfissra sew min-naħa semantika bbażati fuq terminoloġija deskrittiva, lessiċi u ontoloġiji rilevanti).
                  L-esperimenti jitwettqu fi gruppi tematiċi. Il-ġbir, disseminazzjoni u l-inkroċjament bejn is-setturi ta' tagħrif miksub ikunu parti integrali ta' l-esperimenti.
                  L-informazzjoni tas-settur pubbliku, d-data spazjali, il-kontenut diġitali edukattiv u kulturali, kif ukoll il-kontenut diġitali xjentifiku u akkademiku huma l-oqsma mmirati ta' applikazzjoni.

                     Ċ.

                  Ir-rafforzar tal-koperazzjoni bejn il-partijiet li għandhom interess fil-kontenut diġitali u l-għarfien.
                  L-attivitajiet li għandhom jitwettqu taħt din il-linja ta' azzjoni jinkludu miżuri li jakkompanjaw leġiżlazzjoni rilevanti li għandha x'taqsam mal-kontenut diġitali, u li jrawwmu kollaborazzjoni akbar bejn il-partijiet li għandhom interess fil-kontenut diġitali, kif ukoll il-bini ta' għarfien. Dawn l-attivitajiet isostnu l-iżvilupp ta' għodda għal benchmarking, monitoraġġ u analiżi, l-istima ta' l-impatt tal-Programm u id-disseminazzjoni ta' riżultati. Huma jidentifikaw u janalizzaw opportunitajiet u problemi emerġenti (e.g. fiduċja, immarkar tal-kwalità, drittijiet ta' proprjetà intellettwali fl-edukazzjoni) u jipproponu soluzzjonijiet, kif ikun meħtieġ.

      ANNESS II

         Il-mezzi għall-implimentazzjoni tal-programm

                  1.

                  Il-Kummissjoni timplimenta l-Programm skond il-kontenut tekniku speċifikat fl-Anness I.

                  2.

                  Il-Programm jiġi mwettaq permezz ta' azzjoni indiretta li tinkludi:

                              (a)

                              azzjonijiet bi spejjeż maqsuma

                                          (i)

                                          Progetti mfassla biex jiżdied it-tagħrif sabiex jittejjbu l-prodotti, proċessi u/jew servizzi eżistenti u/jew jintlaħqu l-ħtiġijiet ta' politika Komunitarja. Normalment, il-finanzjament Komunitarju ma jkunx aktar minn 50 % tal-kost tal-proġett. Il-korpi tas-settur pubbliku jistgħu jiġu rimborżati abbażi ta' 100 % ta' l-ispejjeż addizzjonali;

                                          (ii)

                                          Azzjonijiet ta' l-aħjar prattika biex jinfirex it-tagħrif. Normalment għandhom jitwettqu fi gruppi tematiċi u kollegati permezz ta' rettikolati tematiċi. Il-kontribuzzjoni Komunitarja għall-miżuri stabbiliti taħt dan il-punt tkun limitata għall-ispejjeż diretti meqjusa meħtieġa jew xierqa biex jintlaħqu għanjiet speċifiċi ta' l-azzjoni;

                                          (iii)

                                          Rettikolati tematiċi: rettikolati li jġibu flimkien varjetà ta' partijiet li għandhom interess madwar għan teknoloġiku u organizzattiv speċifiku, sabiex jiffaċilitaw attivitajiet ta' koordinazzjoni u t-trasferiment ta' tagħrif. Jistgħu jkunu kollegati ma' azzjonijiet ta' l-aħjar prattika. Jingħata sostenn għall-ispejjeż addizzjonali eliġibbli tal-koordinazzjoni u l-implimentazzjoni tar-rettikolat. Il-parteċipazzjoni Komunitarja tista' tkopri l-ispejjeż addizzjonali eliġibbli ta' dawn il-miżuri.

                              (b)

                              miżuri ta' akkompanjament
                              Miżuri ta' akkompanjament jikkontribwixxu għall-implimentazzjoni tal-Programm jew it-tħejjija ta' attivitajiet futuri. Miżuri ddedikati għall-kummerċjalizzazzjoni ta' prodotti, proċessi jew servizzi, attivitajiet ta' marketing u promozzjoni tal-bejgħ huma esklużi.

                                          (i)

                                          studji li jagħtu sostenn lill-Programm, inkluża t-tħejjija ta' attivitajiet futuri;

                                          (ii)

                                          skambju ta' informazzjoni, konferenzi, seminars, workshops jew laqgħat oħra u l-amministrazzjoni ta' attivitajiet miġbura;

                                          (iii)

                                          attivitajiet ta' disseminazzjoni, informazzjoni u komunikazzjoni.

                  3.

                  L-għażla ta' azzjonijiet bi spejjeż maqsuma tkun ibbażata fuq sejħiet għal proposti ppubblikati fuq is-sit ta' l-internet tal-Kummissjoni skond id-dispożizzjonijiet finanzjarji fis-seħħ.

                  4.

                  Applikazzjonijiet għal sostenn Komunitarju għandhom jipprovdu, fejn xieraq, pjan finanzjarju li jelenka l-elementi kollha tal-finanzjament tal-proġetti, inklużi s-sostenn finanzjarju mitlub mill-Komunità, u kwalunkwe talba oħra għal jew għotjiet ta' sostenn minn għejjun oħra.

                  5.

                  Miżuri ta' akkompanjament jiġu implimentati permezz ta' sejħiet għall-offerti skond id-dispożizzjonijiet finanzjarji fis-seħħ.

      ANNESS III

         Tqassim indikattiv ta' l-infiq

                  1.

                  Faċilitazzjoni f'livell Komunitarju ta' l-aċċess għall-kontenut diġitali, l-użu u l-isfruttament tiegħu

                  40 - 50 %

                  2.

                  Faċilitazzjoni tat-titjib tal-kwalità u t-tisħiħ ta' l-aħjar prattika relatata mal-kontenut diġitali bejn il-fornituri u l-utenti tal-kontenut, u bejn is-setturi.

                  45 - 55 %

                  3.

                  Rafforzar tal-koperazzjoni bejn il-partijiet li għandhom interess fil-kontenut diġitali u l-għarfien.

                  8 — 12 %


title: 2013/728/UE: Deċiżjoni tal-Kunsill tat- 2 ta’ Diċembru 2013 Li tistabbilixxi l-pożizzjoni li għandha tittieħed mill-Unjoni Ewropea fil-Konferenza Ministerjali tal-Organizzazzjoni Dinjija tal-Kummerċ fir-rigward tal-estensjoni tal-moratorju fuq dazji doganali fuq trażmissjonijiet elettroniċi u l-moratorju fuq ilmenti mhux marbuta ma’ vjolazzjoni u lmenti dwar sitwazzjonijiet

text:
               11.12.2013

               MT

               Il-Ġurnal Uffiċjali tal-Unjoni Ewropea

               L 332/17

         DEĊIŻJONI TAL-KUNSILL
   tat-2 ta’ Diċembru 2013
   Li tistabbilixxi l-pożizzjoni li għandha tittieħed mill-Unjoni Ewropea fil-Konferenza Ministerjali tal-Organizzazzjoni Dinjija tal-Kummerċ fir-rigward tal-estensjoni tal-moratorju fuq dazji doganali fuq trażmissjonijiet elettroniċi u l-moratorju fuq ilmenti mhux marbuta ma’ vjolazzjoni u lmenti dwar sitwazzjonijiet
   (2013/728/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 207(4), flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Moratorju fuq dazji doganali fuq trażmissjonijiet elettroniċi (“il-moratorju dwar il-kummerċ elettroniku”) b’effett illi l-membri tad-WTO għandhom ikomplu l-prattika preżenti li ma jimponux dazji doganali fuq trasmissjonijiet elettroniċi ġie adottat fil-forma ta’ dikjarazzjoni fil-Konferenza Ministerjali tal-Organizzazzjoni Dinjija tal-Kummerċ (WTO) tal-1998.

               (2)

               Attwalment il-moratorju jieħu l-forma ta’ deċiżjoni tal-Konferenza Ministerjali tad-WTO, li ġiet imġedda kull sentejn sa mill-1998. Il-moratorju ġie estiż l-aħħar fil-Konferenza Ministerjali tad-WTO f’Diċembru 2011 sal-2013.

               (3)

               L-ebda kunsens dwar il-projbizzjoni jew l-awtorizzazzjoni ta’ ilmenti mhux marbuta ma’ vjolazzjoni u ilmenti dwar sitwazzjonijiet skont il-Ftehim TRIPS ma kien possibbli, sa issa. Id-Dikjarazzjoni adotatta fil-Konferenza Ministerjali tad-WTO f’Ħong Kong fl-2005 tiddikjara: “Aħna nieħdu nota tal-ħidma mwettqa mill-Kunsill għall-Aspetti tad-Drittijiet tal-Proprjetà Intellettwali Relatati mal-Kummerċ skont il-paragrafu 11.1 tad-Deċiżjoni ta’ Doha dwar Kwistjonijiet Relatati mal-Implimentazzjoni u Tħassib u l-paragrafu 1.h tad-Deċiżjoni adottata mill-Kunsill Ġenerali fl-1 ta’ Awwissu 2004, u li nindirizzawha lejn it-tkomplija tal-analiżi tal-kamp ta’ applikazzjoni u l-modalitajiet għall-ilmenti tat-tipi previsti taħt is-subparagrafi 1(b) u 1(c) tal-Artikolu XXIII tal-GATT 1994 u nagħmlu rakkomandazzjonijiet għas-Sessjoni li jmiss tagħna. Huwa miftiehem li, sadanittant, il-Membri mhux se jniedu dawn l-ilmenti skont il-Ftehim TRIPS.”

               (4)

               Il-proċedura għall-estensjonijiet suċċessivi tal-moratorju fuq l-ilmenti mhux marbuta ma’ vjolazzjoni u l-ilmenti dwar sitwazzjonijiet s’issa kienet permezz tal-adozzjonio ta’ deċiżjoni tal-Konferenza Ministerjali tad-WTO li ġiet wara rakkomandazzjoni mill-Kunsill għal Aspetti tad-Drittijiet tal-Proprjetà Intellettwali Relatati mal-Kummerċ.

               (5)

               Huwa fl-interess tal-Unjoni li tagħti l-appoġġ tagħha għall-estensjoni tal-moratorju dwar il-kummerċ elettroniku u l-moratorju dwar l-ilmenti mhux marbuta ma’ vjolazzjoni u l-ilmenti dwar sitwazzjonijiet.

               (6)

               Huwa xieraq, għalhekk, li tiġi stabbilita l-pożizzjoni li għandha tittieħed mill-Unjoni fi ħdan il-Konferenza Ministerjali tad-WTO rigward l-estensjoni tal-moratorju fuq il-kummerċ elettroniku u l-moratorju dwar l-ilmenti mhux marbuta ma’ vjolazzjoni u l-ilmenti dwar sitwazzjonijiet,

         ADOTTA DIN ID-DEĊIŻJONI:
   Artikolu 1
   Il-pożizzjoni tal-Unjoni fil-Konferenza Ministerjali tal-Organizzazzjoni Dinjija tal-Kummerċ għandha tkun li tappoġġja l-estensjoni sal-Konferenza Ministerjali tad-WTO li jmiss, tal-moratorju fuq dazji doganali fuq trażmissjonijiet elettroniċi (“il-moratorju dwar il-kummerċ elettroniku”) u tal-moratorju dwar ilmenti mhux marbuta ma’ vjolazzjoni u lmenti dwar sitwazzjonijiet, kif stabbiliti fl-abbozzi ta’ deċiżjonijiet tad-WTO li ġejjin:

               —

               ilmenti mhux marbuta ma’ vjolazzjoni u lmenti dwar sitwazzjonijiet TRIPS […],

               —

               kummerċ elettroniku […].

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-2 ta’ Diċembru 2013.

            Għall-Kunsill

            Il-President

         E. GUSTAS


title: European Parliament decision on the request for waiver of the immunity of Vladimír Železný (2005/2011(IMM))

text:
28.9.2006         MT                            Il-   urnal Uffi jali ta' l-Unjoni Ewropea                                     C 233 E/99

                                                                                Il-&amis, 13 ta' Ottubru 2005
            P6_TA(2005)0379

            Request for waiver of Mr }elezný's immunity (third request)
            European Parliament decision on the request for waiver of the immunity of Vladimír }elezný
                                                 (2005/2011(IMM))
            The European Parliament,
                 having regard to the request for waiver of the immunity of Vladimír        }elezný in file number KZv 295/
                  2003-243, forwarded by the Prague Public Prosecutor on 27 August 2004, and announced in plenary

                  sitting on 16 December 2004,

                 having regard to the request to defend his immunity presented by Vladimír       }elezný in connection with
                  criminal proceedings brought by the Prague Public Prosecutor, and announced in plenary sitting on

                  16 November 2004,

                 having heard Vladimír   }elezný in accordance with Rule 7(3) of its Rules of Procedure, who requested
                  that his parliamentary immunity not be waived,

                 having regard to Article 10 of the Protocol of 8 April 1965 on the Privileges and Immunities of the

                  European Communities, and Article 6(2) of the Act of 20 September 1976 concerning the election of

                  the members of the European Parliament by direct universal suffrage,

                                                                                1
                  having regard to the judgments of 12 May 1964 and 10 July 1986 ( ) of the Court of Justice of the

                  European Communities,

                 having regard to Article 27 of the Constitution of the Czech Republic,

                 having regard to Rules 6(2) and 7 of its Rules of Procedure,

                 having regard to the report of the Committee on Legal Affairs (A6-0291/2005),

            1.     Decides to waive the immunity of Vladimír       }elezný, subject to the condition that such waiver shall
            apply solely to the prosecution proceedings in hand and that, until such time as a final sentence is passed in

            those proceedings, Vladimír   }elezný shall be immune from any form of detention or remand or any other
            measure which might prevent him from performing the duties attaching to his mandate as a Member of the

            European Parliament;

            2.     Instructs its President to forward this decision and the report of the committee responsible to the

            appropriate authority of the Czech Republic.

            1
            ( )   Case 101/63 Wagner v. Fohrmann and Krier [1964] ECR 195, and Case 149/85 Wybot v. Faure and others [1986]

                  ECR 2391.


title: 2008/945/KE,Euratom: Deċizjoni tal-Kunsill tat- 8 ta’ Diċembru 2008 li temenda r-Regoli ta’ Proċedura tal-Kunsill

text:
               16.12.2008

               MT

               Il-Ġurnal Uffiċjali ta’ l-Unjoni Ewropea

               L 337/92

         DEĊIZJONI TAL-KUNSILL
   tat-8 ta’ Diċembru 2008
   li temenda r-Regoli ta’ Proċedura tal-Kunsill
   (2008/945/KE, Euratom)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-ewwel subparagrafu ta’ l-Artikolu 207(3) tiegħu,
   Wara li kkunsidra t-Trattat li jistabbilixxi l-Komunità Ewropea ta’ l-Enerġija Atomika, u b’mod partikolari l-Artikolu 121(3) tiegħu,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 28(1) u l-Artikolu 41(1) tiegħu,
   Wara li kkunsidra l-Artikolu 2 (2) ta’ l-Anness III tar-Regoli ta’ Proċedura tal-Kunsill (1),
   Billi:

               (1)

               L-Artikolu 11(5) tar-Regoli ta’ Proċedura tal-Kunsill (minn hawn ‘il quddiem imsejħin “ir-Regoli ta’ Proċedura”) jipprovdi li meta deċiżjoni għandha tiġi addottata mill-Kunsill b’maġġoranza kwalifikata, u jekk membru tal-Kunsill hekk jitlob, għandu jiġi verifikat li l-Istati Membri li jikkostitwixxu din il-maġġoranza kwalifikata jirrappreżentaw mill-inqas 62 % tal-popolazzjoni totali ta’ l-Unjoni Ewropea kalkolata abbażi taċ-ċifri tal-popolazzjoni li jidhru fl-Artikolu 1 ta’ l-Anness III tar-Regoli ta’ Proċedura.

               (2)

               L-Artikolu 2(2) ta’ l-Anness III, tar-Regoli ta’ Proċedura, dwar regoli dettaljati għall-implimentazzjoni tad-disposizzjonijiet rigward l-ippeżar tal-voti fil-Kunsill jipprovdi li, b’seħħ mill-1 ta’ Jannar ta’ kull sena, il-Kunsill għandu, konformement mad-data disponibbli fl-Uffiċju ta’ l-Istatistika tal-Komunitajiet Ewropej fit-30 ta’ Settembru tas-sena ta’ qabel, jaddatta ċ-ċifri li jidhru fl-Artikolu 1 ta’ dak l-Anness.

               (3)

               Ir-Regoli ta’ Proċedura għandhom jiġu emendati kif meħtieġ għas-sena 2009,

         IDDEĊIEDA KIF ĠEJ:
   Artikolu 1
   Fl-Anness III tar-Regoli ta’ Proċedura, l-Artikolu 1 għandu jiġi sostitwit bit-test li ġej:

      “Artikolu 1
      Għall-finijiet ta’ l-implimentazzjoni ta’ l-Artikolu 205(4) tat-Trattat KE, l-Artikolu 118(4) tat-Trattat Euratom, it-tielet subparagrafu ta’ l-Artikolu 23(2) u l-Artikolu 34(3) tat-Trattat UE, il-popolazzjoni totali ta’ kull Stat Membru għall-perijodu mill-1 ta’ Jannar sal-31 ta’ Diċembru 2009 għandha tkun kif ġej:

                  Stat Membru

                  Popolazzjoni
                  (× 1 000 )

                  Il-Ġermanja

                  82 217,8

                  Franza

                  63 753,1

                  Ir-Renju Unit

                  61 224,1

                  L-Italja

                  59 619,3

                  Spanja

                  45 283,3

                  Il-Polonja

                  38 115,6

                  Ir-Rumanija

                  21 528,6

                  L-Olanda

                  16 405,4

                  Il-Greċja

                  11 213,8

                  Il-Belġju

                  10 666,9

                  Il-Portugal

                  10 617,6

                  Ir-Repubblika Ċeka

                  10 381,1

                  L-Ungerija

                  10 045,4

                  L-Isvezja

                  9 182,9

                  L-Awstrija

                  8 331,9

                  Il-Bulgarija

                  7 640,2

                  Id-Danimarka

                  5 475,8

                  Is-Slovakja

                  5 401,0

                  Il-Finlandja

                  5 300,5

                  L-Irlanda

                  4 401,3

                  Il-Litwanja

                  3 366,4

                  Il-Latvja

                  2 270,9

                  Is-Slovenja

                  2 025,9

                  L-Estonja

                  1 340,9

                  Ċipru

                  789,3

                  Il-Lussemburgu

                  483,8

                  Malta

                  410,3

                  It-Total

                  497 493,1

                  Il-livell mitlub (62 %)

                  308 445,7 ”.

   Artikolu 2
   Din id-Deċiżjoni għandha jkollha effett mill-1 ta’ Jannar 2009.
   Artikolu 3
   Din id-Deċiżjoni għandha tiġi pubblikata f’Il-Ġurnal Uffiċjali ta’ l-Unjoni Ewropea.

      Magħmula fi Brussell, 8 ta’ Diċembru 2008.

            Għall-Kunsill

            Il-President

         B. KOUCHNER

      (1)  Deċiżjoni tal-Kunsill 2006/683/KE, Euratom tal-15 ta’ Settembru 2006 li taddotta r-Regoli ta’ Proċedura tal-Kunsill (ĠU L 285, 16.10.2006, p. 47).


title: 2009/206/KE: Deċiżjoni tal-Parlament Ewropew tat- 22 ta' April 2008 dwar l-għeluq tal-kontijiet taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2006

text:
               31.3.2009

               MT

               Il-Ġurnal Uffiċjali tal-Unjoni Ewropea

               L 88/133

         DEĊIŻJONI TAL-PARLAMENT EWROPEW
   tat-22 ta' April 2008
   dwar l-għeluq tal-kontijiet taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2006
   (2009/206/KE)
   IL-PARLAMENT EWROPEW,
   wara li kkunsidra l-kontijiet finali annwali taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2006 (1),
   wara li kkunsidra r-rapport tal-Qorti tal-Awdituri dwar il-kontijiet annwali finali taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2006, flimkien mat-tweġibiet taċ-Ċentru (2),
   wara li kkunsidra r-rakkomandazzjoni tal-Kunsill tat-12 ta' Frar 2008 (5843/2008 – C6-0084/2008),
   wara li kkunsidra t-Trattat tal-KE, u b'mod partikulari l-Artikolu 276 tiegħu,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,
   wara li kkunsidra r-Regolament (KE) Nru 851/2004 tal-Parlament Ewropew u tal-Kunsill tal-21 ta' April 2004 li jistabbilixxi Ċentru Ewropew għall-Prevenzjoni u l-Kontroll tal-Mard (4), u b'mod partikulari l-Artikolu 23 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmija fl-Artikolu 185 tar-Regolament tal-Kunsill (KE, Euratom) Nru 1605/2002 (5), u b'mod partikulari l-Artikolu 94 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-Rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A6-0117/2008),

               1.

               Jinnota li l-kontijiet finali annwali taċ-Ċentru Ewropew għall-Prevenzjoni u l-Kontroll tal-Mard huma kif annessi mar-rapport tal-Qorti tal-Awdituri;

               2.

               Japprova l-għeluq tal-kontijiet taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2006;

               3.

               Jagħti istruzzjonijiet lill-President tiegħu biex jgħaddi din id-deciżjoni lid-Direttur taċ-Ċentru Ewropew għall-Prevenzjoni u l-Kontroll tal-Mard, lill-Kunsill, lill-Kummissjoni u lill-Qorti tal-Awdituri, u biex jagħmel l-arranġamenti għall-pubblikazzjoni tagħha f'Il-Ġurnal Uffiċjali tal-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Harald RØMER

      (1)  ĠU C 261, 31.10.2007, p. 49.

      (2)  ĠU C 309, 19.12.2007, p. 99.

      (3)  ĠU L 248, 16.9.2002, p. 1.

      (4)  ĠU L 142, 30.4.2004, p. 1.

      (5)  ĠU L 357, 31.12.2002, p. 72.


title: Deċiżjoni (UE) 2017/1704 tal-Parlament Ewropew tas-27 ta' April 2017 dwar l-għeluq tal-kontijiet tal-Aġenzija Ewropea għat-Tmexxija Operattiva tas-Sistemi tal-IT Fuq Skala Kbira fl-Ispazju ta' Libertà, Sigurtà u Ġustizzja għas-sena finanzjarja 2015

text:
               29.9.2017

               MT

               Il-Ġurnal Uffiċjali tal-Unjoni Ewropea

               L 252/294

         DEĊIŻJONI (UE) 2017/1704 TAL-PARLAMENT EWROPEW
   tas-27 ta' April 2017
   dwar l-għeluq tal-kontijiet tal-Aġenzija Ewropea għat-Tmexxija Operattiva tas-Sistemi tal-IT Fuq Skala Kbira fl-Ispazju ta' Libertà, Sigurtà u Ġustizzja għas-sena finanzjarja 2015
   IL-PARLAMENT EWROPEW,

               —

               wara li kkunsidra l-kontijiet annwali finali tal-Aġenzija Ewropea għat-Tmexxija Operattiva tas-Sistemi tal-IT Fuq Skala Kbira fl-Ispazju ta' Libertà, Sigurtà u Ġustizzja għas-sena finanzjarja 2015,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għat-Tmexxija Operattiva tas-Sistemi tal-IT Fuq Skala Kbira fl-Ispazju ta' Libertà, Sigurtà u Ġustizzja għas-sena finanzjarja 2015, flimkien mar-risposta tal-Aġenzija (1),

               —

               wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2015 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tal-21 ta' Frar 2017 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2015 (05873/2017 — C8-0079/2017),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b'mod partikolari l-Artikolu 208 tiegħu,

               —

               wara li kkunsidra r-Regolament (UE) Nru 1077/2011 tal-Parlament Ewropew u tal-Kunsill tal-25 ta' Ottubru 2011 li jistabbilixxi Aġenzija Ewropea għat-tmexxija operattiva tas-sistemi tal-IT fuq skala kbira fl-ispazju ta' libertà, sigurtà u ġustizzja (4), u b'mod partikolari l-Artikolu 33 tiegħu,

               —

               wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (5), u b'mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness IV tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A8-0105/2017),

               1.

               Japprova l-għeluq tal-kontijiet tal-Aġenzija Ewropea għat-Tmexxija Operattiva tas-Sistemi tal-IT Fuq Skala Kbira fl-Ispazju ta' Libertà, Sigurtà u Ġustizzja għas-sena finanzjarja 2015;

               2.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Aġenzija Ewropea għat-Tmexxija Operattiva tas-Sistemi tal-IT Fuq Skala Kbira fl-Ispazju ta' Libertà, Sigurtà u Ġustizzja, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Antonio TAJANI

            Is-Segretarju Ġenerali

         Klaus WELLE

      (1)  ĠU C 449, 1.12.2016, p. 173.

      (2)  Ara n-nota ta' qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 286, 1.11.2011, p. 1.

      (5)  ĠU L 328, 7.12.2013, p. 42.


title: Deċiżjoni tal-Kunsill tas- 16 ta’ Diċembru 2009 dwar l-għoti ta’ għajnuna mill-Istat mill-awtoritajiet tar-Repubblika tal-Litwanja għax-xiri ta’ art agrikola tal-Istat bejn l- 1 ta’ Jannar 2010 u l- 31 ta’ Diċembru 2013

text:
               19.12.2009

               MT

               Il-Ġurnal Uffiċjali tal-Unjoni Ewropea

               L 338/93

         DEĊIŻJONI TAL-KUNSILL
   tas-16 ta’ Diċembru 2009
   dwar l-għoti ta’ għajnuna mill-Istat mill-awtoritajiet tar-Repubblika tal-Litwanja għax-xiri ta’ art agrikola tal-Istat bejn l-1 ta’ Jannar 2010 u l-31 ta’ Diċembru 2013
   (2009/983/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 108(2), it-tielet subparagrafu, tiegħu,
   Wara li kkunsidra t-talba mill-Gvern tar-Repubblika tal-Litwanja fit-23 ta’ Novembru 2009,
   Billi:

               (1)

               Fit-23 ta’ Novembru 2009, ir-Repubblika tal-Litwanja (minn hawn ‘il quddiem “il-Litwanja”) ppreżentat lill-Kunsill talba għal deċiżjoni f’konformità mat-tielet subparagrafu tal-Artikolu 88(2) tat-Trattat li jistabbilixxi l-Komunità Ewropea dwar il-pjan tal-Litwanja biex tingħata għajnuna mill-Istat lill-bdiewa Litwani għax-xiri ta’ art agrikola statali.

               (2)

               Minħabba dħul agrikolu insuffiċjenti, hu diffiċli li titjieb l-istruttura mhux favorevoli taż-żona tal-impriżi Litwani. Fl-2209, 52,5 % tal-azjendi agrikoli kollha kienu azjendi agrikoli ta’ mhux aktar minn 5 ettari.

               (3)

               Fl-2009, il-kriżi ekonomika u finanzjarja naqqset sostanzjalment il-prezzijiet tal-produtturi ta’ prodotti agrikoli fil-Litwanja: fl-ewwel kwart il-prezzijiet ta’ produtturi tal-prodotti agrikoli naqsu b’27 % meta mqabbla mal-ewwel kwart tal-2008, b’25,3 % fit-tieni kwart meta mqabbla mat-tieni kwart tal-2008 u b’8 % fit-tielet kwart meta mqabbla mat-tielet kwart tal-2008. Il-prezzijiet tal-produtturi tal-għelejjel inlaqtu b’mod sinifikanti b’dan it-tnaqqis: matul l-istess perijodu ta’ referenza l-prezzijiet tal-produtturi tal-għelejjel naqsu għalhekk bi 33,6 %, 35,7 % u 17,9 %.

               (4)

               Fi tmiem l-2008 u fl-2009, minħabba n-nuqqas ta’ kapital ta’ ekwita tal-bdiewa u r-rati għolja ta’ interess applikati minn istituzzjonijiet ta’ kreditu fuq self għax-xiri ta’ art agrikola, il-prospetti tal-bdiewa li joħorġu self għal investimenti bħax-xiri ta’ art agrikola taħt kondizzjonijiet tas-suq tnaqqsu drastikament. Fir-raba’ kwart tal-2008 u fl-2009, rati ta’ imgħax tal-kreditu fuq self għax-xiri ta’ art agrikola varjaw bejn 9,51 % sa 15,99 % kull sena.

               (5)

               L-għajnuna mill-Istat ser tingħata f’żewġ forom alternattivi: 1) bil-multiplikazzjoni tal-prezz tas-suq tal-art mixtrija b’fattur ta’ differenzazzjoni (0,6 jew 0,75 għall-bdiewa żgħażagħ, jekk jintlaħqu l-kondizzjonijiet kollha stabbiliti fl-iskema ta’ għajnuna): 2) bil-bejgħ tal-art agrikola statali fuq bażi ta’ ħlas b’pagamenti, f’liema każ l-għajnuna tikkorrispondi għad-differenza bejn ir-rata ta’ imgħax reali mħallsa mix-xerrej li hi ta’ 5 % bħala minimu u r-rata ta’ imgħax applikata mill-bank sellief.

               (6)

               L-għajnuna mill-Istat li għandha tingħata tammonta għal massimu ta’ 55 miljun litas Litwani (LTS) u għandha tippermetti x-xiri ta’ total ta’ 370 000 ettaru ta’ art agrikola - bħala 300 ettaru massimu ta’ art agrikola għal kull xerrej - matul il-perijodu mill-2010 sal-2013. L-ammont medju ta’ għajnuna għal kull impriża għandu jkun ta’ madwar LTL 11 000. L-art tista’ tinbiegħ lil persuni fiżiċi li jissodisfaw il-kondizzjonijiet li ġejjin: huma jkunu ppreżentaw “applikazzjoni unika” fir-rigward tal-iskemi ta’ għajnuna relatati mal-art f’konformità mal-Artikolu 11 tar-Regolament tal-Kummissjoni (KE) Nru 796/2004 tal-21 ta’ April 2004 li jippreskrivi regoli dettaljati għall-implimentazzjoni ta’ konformità, modulazzjoni u amministrazzjoni integrata u sistema ta’ kontroll kif hemm provvediment dwarhom fir-Regolament tal-Kunsill (KE) Nru 1782/2003 li jistabbilixi regoli komuni għal skemi ta’ sostenn dirett taħt il-politika agrikola komuni u li jistabbilixxi ċerti skemi ta’ sostenn għall-bdiewa (1) fis-sena li tippreċedi s-sena tal-preżentazzjoni tal-applikazzjoni tagħhom għall-għajnuna mill-Istat; huma jamministraw l-kontabilità tal-azjenda agrikola;n ikollhom l-esperjenza fil-biedja prattika u jkollhom azjenda agrikola reġistrata jew ikollhom l-esperjenza fil-biedja prattika u jkollhom diploma fil-qasam tal-agrikoltura jew dokument li jiċċertifika t-taħriġ professjonali fil-biedja. L-art tista’ tinbiegħ lil persuni ġuridiċi, li għaliha tal-anqas nofs id-dħul annwali jkun magħmul mid-dħul ta’ bejgħ ta’ prodotti agrikoli kummerċjabbli u li għalihom hemm prova tal-vijabbiltà ekonomika tagħhom.

               (7)

               L-art agrikola statali tista’ tinbiegħ bi ħlas b’pagamenti matul perijodu ta’ mhux aktar minn 15-il sena, billi ix-xerrej jibda jħallas mit-tieni sena u jħallas 10 % tal-prezz minnufih, ħlief għall-bdiewa żgħażagħ taħt l-età ta’ erbgħin sena, li jeħtieġu biss iħallsu 5 %. Ix-xerrej għandu jilħaq l-istandards minimi tal-protezzjoni tal-ambjent, l-iġene u t-trattament xieraq tal-annimali.

               (8)

               Ma tapplika l-ebda proċedura ta’ sejħa ta’ offerti għal art agrikola statali iżda l-prezz hu kkalkulat skont il-Liġi Litwana dwar il-Fondazzjonijiet tal-Proprjetà u l-Valutazzjoni tan-Negozju, jiġifieri wara l-evalwazzjoni tal-proprjetajiet ta’ kull biċċa art bil-prezz tas-suq. Differenzazzjoni ta’ 0,6 tapplika għall-prezz hekk ikkalkulat jekk il-bdiewa żgħażagħ taħt l-età ta’ erbgħin sena u li jkunu użaw l-art inkwistjoni għal tal-anqas sena jħallsu għaliha minnufih. Differenzazzjoni ta’ 0,75 tapplika fil-każ tal-bdiewa żgħażagħ taħt l-eta ta’ erbgħin sena u li jkunu użaw l-art inkwistjoni għal tal-anqas sena jħallsu għaliha bi ħlas b’pagamenti. Ix-xerrejja ta’ art agrikola statali ma jistgħux jibdlu l-għan prinċipali tal-użu tagħha qabel ħames snin mill-jum tax-xiri. Jekk waħda miż-żewġ differenzazzjonijiet imsemmija hawn fuq tkun ġiet applikata għall-prezz tal-art, ix-xerrej ma jistax jittrasferixxi din il-proprjetà qabel ħames snin mill-jum tax-xiri.

               (9)

               F’dan l-istadju l-Kummissjoni ma bdiet l-ebda proċedura u lanqas ma ħadet pożizzjoni dwar in-natura u l-kompatibbiltà tal-għajnuna.

               (10)

               Għalhekk jeżistu ċirkostanzi eċċezzjonali, li jagħmlu l-konsiderazzjoni ta’ tali għajnuna possibbli, b’deroga u safejn hu meħtieġ strettament biex ir-riforma tal-art tintemm b’suċċess u biex jitjiebu l-istruttura tal-impriżi u l-effiċjenza tal-biedja fil-Litwanja, biex ikunu kompatibbli mas-suq intern,

         ADOTTA DIN ID-DEĊIŻJONI:
   Artikolu 1
   L-għajnuna statali eċċezzjonali mill-awtoritajiet Litwani għal self għax-xiri ta’ art agrikola statali, li tammonta għal massimu ta’ LTL 55 miljun u li tingħata bejn l-1 ta’ Jannar 2010 u l-31 ta’ Diċembru 2013, għandha tkun ikkunsidrata li hija kompatibbli mas-suq intern.
   Artikolu 2
   Din id-Deċiżjoni hija indirizzata lir-Repubblika tal-Litwanja.

      Magħmul fi Brussell, is-16 ta’ Diċembru 2009.

            Għall-Kunsill

            Il-President

         E. ERLANDSSON

      (1)  ĠU L 141, 30.4.2004, p. 18 (MT: Ħarġa Speciali, Kap 3, Vol 44, p. 243).


title: 2014/612/UE: Deċiżjoni tal-Parlament Ewropew tat- 3 ta’ April 2014 dwar l-għeluq tal-kontijiet ta’ Eurojust għas-sena finanzjarja 2012

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/290

         DEĊIŻJONI TAL-PARLAMENT EWROPEW
   tat-3 ta’ April 2014
   dwar l-għeluq tal-kontijiet ta’ Eurojust għas-sena finanzjarja 2012
   (2014/612/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi ta’ Eurojust għas-sena finanzjarja 2012,

               —

               wara li kkunsidra r-rapport tal-Qorti tal-Awdituri dwar il-kontijiet annwali ta’ Eurojust għas-sena finanzjarja 2012, flimkien mat-tweġibiet ta’ Eurojust (1),

               —

               wara li kkunsidra r-rakkomandazzjoni tal-Kunsill tat-18 ta’ Frar 2014 (05849/2014 —C7-0054/2014),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra d-Deċiżjoni tal-Kunsill 2002/187/ĠAI tat-28 ta’ Frar 2002 li tistabbilixxi Eurojust bil-għan li tiġi msaħħa l-ġlieda kontra l-kriminalità serja (4), u b’mod partikulari l-Artikolu 36 tagħha,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0186/2014),

               1.

               Japprova l-għeluq tal-kontijiet ta’ Eurojust għas-sena finanzjarja 2012;

               2.

               Jagħti istruzzjonijiet lill-President tiegħu biex jgħaddi din id-deċiżjoni, lid-Direttur Eżekuttiv ta’ Eurojust, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 365, 13.12.2013, p. 228.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 63, 6.3.2002, p. 1.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.